PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (“Narodne novine” br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12 i 19/13), članka 16. Zakona o komunalnom gospodarstvu (Narodne novine broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15), članka 30. Statuta Općine Trpanj (Službeni glasnik Dubrovačko-neretvanske županije broj 6/13), Općinsko vijeće Općine Trpanj, na svojoj \_\_. sjednici, održanoj dana \_\_\_\_\_\_\_\_\_\_ 2017. godine, donijelo je

**O D L U K A**

**O KOMUNALNOM REDU**

**I OPĆE ODREDBE**

*.*

**Članak 1.**

Ovom Odlukom se propisuje komunalni red i mjere za njegovo provođenje na području Općine Trpanj (u daljnjem tekstu: Općina), a naročito odredbe o:

1. uređenju naselja,

2. održavanju čistoće i čuvanju i korištenju javnih površina,

3. korištenju javnih površina,

4. skupljanju, odvozu i postupanju sa skupljenim komunalnim otpadom,

5. uklanjanju snijega i leda,

6. uklanjanju protupravno postavljenih predmeta, naprava i objekata na javnim

površinama na području Općine,

7. mjere za provođenje komunalnog reda i

8. kaznene odredbe.

Komunalni red propisan ovom Odlukom obvezan je za sve fizičke osobe, fizičke osobe – obrtnike kao i osobe koje obavljaju drugu samostalnu djelatnost, te pravne osobe.

**Članak 2.**

Pojedini pojmovi upotrebljeni u ovoj Odluci imaju slijedeće značenje:

1. ***javne površine*** su površine u općoj uporabi, a prema namjeni razlikuju se:

- ***javnoprometne površine***(javne ceste, nerazvrstane ceste, trgovi, šetnice, pješački prolazi, pješačke zone, nogostupi, pločnici, mostovi, podvožnjaci, nadvožnjaci, pothodnici, nathodnici, tuneli, parkirališta, javne garaže, stajališta javnog gradskog prometa i slične površine);

- ***javne zelene površine*** su površine s vegetacijom (parkovi, park-šume, drvoredi, živice, dendrološki i cvjetni rasadnici, travnjaci, skupine stabala, zemljišni pojas uz javnoprometne površine na kojima je zasađeno zelenilo, zeleni otoci, zelene površine uz cestu u naselju, zelene površine uz objekte javne namjene, te odmorišta i staze koji su sastavni dijelovi zelenih površina), kojih je korištenje namijenjeno svima i na kojima se osim biljnog materijala mogu nalaziti dječja igrališta, rekreacijske površine, te ostali sadržaji.

- *ostale površine*su površine uz sportske objekte, rekreacijske objekte i slično, objekte koji su namijenjeni za javne priredbe i druge slične površine, otvorene tržnice, groblja, kolodvore i slične prostore, kopneni dijelovi pomorskog dobra određeni zakonom koji su po svojoj prirodi namijenjeni općoj uporabi – trajektno i brodsko pristanište, plaže i slične površine);

***2. pokretne naprave*** su lako prenosivi objekti koji služe za prodaju raznih artikala ili obavljanje određenih usluga, štandovi, klupe, kolica i sl., naprave za prodaju pića, napitaka i sladoleda, hladnjaci za sladoled, metalne i druge konstrukcije kao prodajni prostor ili prostor za uslužnu djelatnost, ambulantna, ugostiteljska i slična prikolica, otvoreni šank, naprave za igranje, automati, peći i drugi objekti za pečenje plodina, spremišta za priručni alat i materijal, pozornice i slične naprave, stolovi, stolice, pokretne ograde i druge naprave koje se postavljaju ispred ugostiteljskih, zanatskih i drugih radnji, odnosno u njihovoj neposrednoj blizini, vaze za cvijeće, suncobrani, tende, pokretne ograde, podesti, samostojeće montažno-demontažne nadstrešnice i druga oprema postavljena na javnoj površini za potrebe ugostiteljskih objekata u svrhu organiziranja otvorenih terasa ispred ugostiteljskih objekata, šatori povodom raznih manifestacija, cirkuski šatori, lunaparkovi, zabavne radnje, čuvarske, montažne i slične kućice, automobili kao prezentacija, promocija ili nagradni zgodici, zaštitne naprave na izlozima i slično.

***3. kiosk*** je tipski objekt lagane konstrukcije koji se može u cijelosti ili u dijelovima prenositi i postavljati pojedinačno ili u grupi, a služi za obavljanje gospodarske i druge djelatnosti;

***4. komunalni objekti, oprema i drugi uređaji i objekti u općoj uporabi*** su javna rasvjeta, obavijesna ploča, ormarić, pano s planom naselja, odnosno s oznakom kulturnih dobara, zaštićenih dijelova prirode ili s oznakom turističkih i sličnih objekata i drugi informativni panoi, nadstrešnica na stajalištu javnog prometa, javni sat, javni zahod, javni zdenac, vodoskok, fontana, koso dizalo - lift, javna telefonska govornica, samostojeći telekomunikacijski razvodni ormarići, poštanski sandučić, spomenik, skulptura i spomen-ploča;

***5. ploča s tvrtkom ili nazivom*** je ploča s tvrtkom pravne osobe ili imenom fizičke osobe obrtnika, odnosno nazivom obrta i drugo;

***6. zaštitne naprave*** su tende, roloi, zaštitne rešetke, kamere, alarmni uređaji i slični predmeti koji se postavljaju na pročelja;

***7. plakati*** su oglasi i slične objave reklamno-promidžbenog ili informativnog sadržaja;

***8.reklame*** su reklamne zastave, reklamna platna (na građevinskim skelama, ogradama i građevinama u rekonstrukciji ili gradnji), osvijetljene reklamne vitrine (city light), putokazne reklame, pokretne reklame, transparenti, reklamne naljepnice, reklamni ormarići, oslikane reklamne poruke (na zidovima građevina, ogradama, tendama i slično), reklamni natpisi i drugi predmeti koji služe reklamiranju, osim reklamnih panoa,

***9. reklamni panoi*** su panoi, reklamni uređaji, konstrukcije i slično - samostojeći ili na objektima, reklamni stupovi (totemi i slično);

***10. parkovna oprema*** postavlja se na javne zelene površine, a namijenjena je igri djece ili rekreaciji građana (ljuljačke, tobogani, penjalice, vrtuljci, slične naprave za igru djece, klupe, stolovi, parkovne ogradice, stupići, košarice za smeće i slično);

***11. vanjski dijelovi zgrade*** su pročelja, izlozi, balkoni, terase, ulazna i garažna vrata, prozori, žljebovi, krovovi, dimnjaci, klime, antene i drugo;

***12. privremene građevine*** su montažni objekti i drugi objekti koji se postavljaju za potrebe sajmova i javnih manifestaciji i prigodnog uređenja naselja;

***13. vozilima***u smislu ove odluke smatraju se sve vrste vozila na motorni i električni pogon, kao što su osobni automobili, teretni automobili, autobusi, kamperska vozila,motocikli, mopedi, traktori, radni strojevi, priključna vozila i slično.

**II.                UREĐENJE NASELJA**

**Članak 3.**

Naselja na području Općine moraju biti uređena.

Pod uređenjem naselja u smislu ove Odluke smatra se: uređenost zgrada – građevina, javnih i drugih površina u općoj uporabi, postavljanje pokretnih naprava, kioska i sličnih objekata, komunalnih objekata i uređaja u općoj uporabi i drugih objekata na javnim površinama, koji svojim izgledom i smještajem utječu na ukupan izgled i uređnenost naselja, a osobito:

1. vanjskih dijelova zgrada-građevina;

2. dvorišta, zelenih površina, ograda uz zgradu i sličnih površina;

3. ploča s imenom naselja, ulica, trgova, te pločica s kućnim brojem zgrada;

4. izloga;

5. zaštitnih naprava;

6. ploča s tvrtkom ili nazivom;

7. plakata, jarbola za zastave, reklamnih natpisa, reklama i reklamnih panoa;

8. pokretnih naprava, kioska, reklama,reklamnih natpisa, reklamnih panoa i drugih -

naprava na zemljištu u vlasništvu pravnih i fizičkih osoba;

9. javnih zelenih površina;

10. komunalnih objekata, uređaja i drugih objekata u općoj uporabi;

11. kolodvora, stajališta, parkirališta, tržnica, ribarnica, groblja;

12. sanitarno – komunalne mjere uređenja naselja;

1. ***Uređenje vanjski dijelovi zgrada – građevina***

**Članak 4.**

Vanjski dijelovi zgrada (pročelja, izlozi, balkoni, terase, ulazna i garažna vrata, prozori, žljebovi, krovovi, dimnjaci, klime, antene i drugo) moraju biti održavani i uredni.

Vlasnik odnosno korisnik zgrade dužan je neodržavane i neuredne vanjske dijelove zgrade obnoviti i održavati tako da se obnovljeni dijelovi zgrade uklapaju u cjeloviti izgled zgrade.

Vanjske dijelove zgrade – građevine, koji svojim izgledom (zbog dotrajalosti, loma, neispravnosti, nagrđenosti grafitima i slično) nagrđuju opći izgled određene ulice ili trga, vlasnici zgrada moraju urediti,održavati, popravljati i obojiti na način da se održavani dijelovi zgrade svojim materijalom, bojom i izgledom uklapaju u cjeloviti izgled zgrade.

Zabranjeno je uništavati pročelja zgrada – građevina, te po njima ispisivati grafite, poruke i obavijesti, crtati, šarati i na drugi način ih prljati i nagrđivati.

Iznimno uz odobrenje općinskog načelnika dozvoljeno je oslikavanje pojedinih vanjskih dijelova zgrada ili drugih sličnih objekata.

Odvodni kanali (oluci), krovovi, dimnjaci i drugo, moraju se održavati te biti uredni i ispravni.

**Članak 5. \*\*\*\*\*\***

Vlasnik, odnosno korisnik zgrade dužan je odmah otkloniti oštećenja vanjskih dijelova zgrade (pročelje, balkoni ili pokrov postojeće zgrade), a do popravka primjereno zaštiti ukoliko postoji opasnost za život, zdravlje ili imovinu ljudi, sukladno posebnim propisima o gradnji.

Postavljena zaštita se mora održavati u urednom stanju te svojim izgledom ne smije narušavati izgled okoliša.

**Članak 6. \*\*\*\***

Na prozorima, vratima, terasama, balkonima, lođama, ogradama  i drugim vanjskim dijelovima zgrade, zabranjeno je vješati ili izlagati rublje, posteljinu, sagove, krpe i druge predmete, ako se time ometa ili onemogućava prolaz pješaka.

S prozora, terasa, balkona, lođa, ograda  i drugih vanjskih dijelova zgrade zabranjeno je istresati krpe, sagove i slično, bacati otpad, prolijevati vodu, cijediti vodu ili na drugi način onečišćavati javnu površinu.

Na prozorima, balkonima, terasama i drugim sličnim dijelovima zgrade u pravilu se drži cvijeće i ukrasno bilje na način da ne ugrožava sigurnost ljudi i imovine.

Antene i druge uređaje za prijem zemaljskih i satelitskih programa, rashladne (klima uređaje) i solarne uređaje, vlasnici, odnosno korisnici zgrade dužni su postaviti na vanjske dijelove zgrade i krovišta, koji nisu okrenuti na javnu površinu uz koju neposredno graniče.

Iznimno, kada ne postoji druga mogućnost, oprema i uređaji iz prethodnog stavka mogu se postavljati na vanjske dijelove zgrade koji su okrenuti na javnu površinu uz koju neposredno graniče, ali moraju biti postavljeni na visini od najmanje 3,5 metara od kote terena, a kapanje vode ne smije se izvoditi na javnu površinu.

**Članak 7.**

Vlasnik, odnosno korisnik zgrade koja ima svojstvo pojedinačnog **kulturnog dobra** ili se nalazi na području zaštićene kulturno-povijesne cjeline, kao i drugi imatelj kulturnog dobra, dužan je za sve zahvate na vanjskim dijelovima zgrade ishoditi odobrenje tijela nadležnog za zaštitu i očuvanje kulturnog odbra.

Zabranjeno je bilo kakvo izvođenje zahvata na vanjskim dijelovima zgrade iz stavka 1. ovog članka bez odobrenja ili suprotno odobrenju tijela nadležnog za zaštitu i očuvanje kulturnog odbra.

Zabranjeno je oštećivanje, ispisivanje poruka i grafita na zgradama iz stavka 1. ovog članka, djelomično bojanje pročelja bojama koje se ne uklapaju u cjelovitu sliku pročelja.

**Članak 8. \*\*\*\*\***

Zgrada koja svojim izgledom, zbog oštećenja ili dotrajalosti vanjskih dijelova, nagrđuje izgled ulice i naselja mora se urediti u toku godine u kojoj je ta okolnost utvrđena, prema nalogu nadležnog tijela. - alternativa: u roku kojeg odredi JUO

Ukoliko su vanjski dijelovi građevine neuredni, prljavi i oštećeni ili se cvijeće i ukrasno bilje drže na način da ugrožava sigurnost ljudi i imovine, postavljeni uređaji i oprema ometaju pješački i cestovni promet, komunalni redar će narediti mjere za otklanjanje nedostataka.

Ukoliko nedostaci ne buidu uklonjeni u ostavljenom roku po nalogu komunalnog redara isti će biti otklonjeni putem treće osobe a o trošku i riziku vlasnika odnosno korisnika.

**2. Uređenje dvorišta, zelenih površina, ograda uz zgradu i sličnih površina**

**Članak 9. \*\*\*\*\***

Vlasnici, odnosno korisnici zgrada i neizgrađenog građevinskog zemljišta dužni su održavati svoja dvorišta, vrtove, zelene i druge površine zgrada, neizgrađeno građevinsko zemljište, te druge površine uz javne površine, urednima i čistima.

Dvorišta, vrtovi, neizgrađeno građevinsko zemljište i druge površine moraju se koristiti sukladno njihovoj namjeni, te s njih ne smiju dolaziti nikakve štetne imisije na javne površine, susjedne zgrade i druge objekte. Svojim stanjem i izgledom ne smiju narušavati estetski izgled okolnih površina.

Lišće, plodove i grane koji s površina iz stavka 1. ovog članka padnu na javnoprometnu površinu vlasnici, odnosno korisnici, dužni su odmah ukloniti i površinu očistiti, a sakupljeni biootpad odložiti u za to posebno označene vreće-posude.(kompostere?)

Na prostorima dvorišta, vrtova, zelenih i drugih površina u privatnom vlasništvu (ovo crveno dodati) uz javne površine zabranjeno je odlagati komunalni i drugi otpad, a posebice stare automobile, strojeve, električne i druge aparate i predmete iz kućanstva, građevinski šut, daske, dotrajale predmete i drugo, što narušava i nagrđuje – ovo dodati izgled javne površine i okoliša (dodati), te spaljivati sve vrste otpadnih tvari.

Ako se dvorišta, vrtovi, zelene i druge površine zgrada, neizgrađeno građevinsko zemljište, te druge površine uz javne površine, ne održavaju urednima i čistima, komunalni redar naredit će njihovom vlasniku, odnosno korisniku otklanjanje uočenih nedostataka.

Ukoliko vlasnik, odnosno korisnik prostora iz prethodnog stavka u ostavljenom roku ne postupi sukladno nalogu komunalnog redara, ti će se nedostaci otklonit putem treće osobe na trošak vlasnika, odnosno korisnika prostora.

**Članak 10.**

Ograde uz javne površine ne smiju biti izrađene od bodljikave žice, šiljaka i slično te moraju se postavljati tako da ne ometaju korištenje javnih površina, da ne predstavljaju opasnost za sigurnost imovine i ljudi te da se vizualno uklapaju u okolni izgled. Ograde uz javne površine vlasnici, odnosno korisnici moraju redovito održavati urednima.

Vlasnici, odnosno korisnici ograda od ukrasne živice ili drugog ukrasnog bilja, kada se one nalaze uz javnoprometne površine, dužni su obrezivati živicu, uklanjati šikaru, smeće, građevinski otpad, kositi travu, rezati suhe grane drveća, čistiti i uklanjati plodove koji padaju na javnoprometnu površinu i onečišćuju je, kao i uklanjati stabla i granje drveća koja ugrožavaju sigurnost ljudi i imovine na javnim površinama, te sprječavaju preglednost prometne signalizacije i javne rasvjete.

Vlasnici, odnosno korisnici ograda od ukrasne živice ili drugog ukrasnog bilja, kada se one nalaze uz javnoprometne površine, dužni su prije započinjanja radova na obrezivanju, propisno označiti mjesto izvođenja radova te poduzeti sve mjere kako bi se za vrijeme rezidbe zaštitila imovina i neoemtano i sigurno prometovanje. Vlasnici, odnosno korisnici dužni su odmah nakon završetka radova na obrezivanju, javnu površinu očistiti i dovesti u prvobitno stanje.

Ograde od ukrasne živice i drveće uz javnoprometne površine, vlasnici, odnosno korisnici, moraju redovito održavati i obrezivati tako da ne prelaze preko regulacijske linije na javnoprometnu površinu, ne zaklanjaju preglednost, ne ometaju normalno kretanje pješaka i sigurnost prometa, te da ne zaklanjaju prometnu i svjetlosnu signalizaciju, te javnu rasvjetu.

Ukoliko vlasnik odnosno korisnik postupa suprotno stavcima 1., 2., 3. i 4. Ovog članka, komunalni redar će naložiti uklanjanje tih nedostataka.

Ukoliko vlasnici odnosno korisnici ne postupe po nalogu komunalnog redara ili komunalni redar ne uspije stupiti u kontakt sa njima, nedostaci iz stavka 1., 2., 3. i 4.ovog članka bit će uklonjeni od strane treće osobe a o trošku vlasnika odnosno korisnika.

**Članak 11.**

Ako postoji opasnost od rušenja stabla na javnu površinu i ozljeđivanja ljudi i/ili oštećenja imovine, te ako se zelena površina uredno ne održava, komunalni redar će narediti njihovom vlasniku, odnosno korisniku poduzimanje konkretnih radnje za uklanjanje stabala i održavanje zelenih površina u svrhu uklanjanje uočenih nedostataka.

Ukoliko vlasnik, odnosno korisnik prostora iz prethodnog stavka ovog članka u ostavljenom roku ne postupi po nalogu komunalnog redara, ti će se nedostaci otklonit putem treće osobe na trošak vlasnika, odnosno korisnika prostora.

Ukoliko nije moguće stupiti u kontakt s vlasnikom ili korisnikom prostora a postoji opasnost od rušenja stabala na javnu ili javnoprometnu površinu i ugrožavanja sigurnosti ljudi i imovine, stabla će biti uklonjena od strane treće osobe a o trošku vlasnika odnosno korisnika.

**Članak 12.**

Javne zelene površine ispred stambenih i poslovnih zgrada mogu se radi zaštite ograditi metalnim stupićima, žardinjerama s cvijećem ili ukrasnom živicom, ako to neće ometati normalno kretanje pješaka, prometovanje vozila i neće smanjivati preglednost.

Odobrenje za ograđivanje javnih zelenih površina, vlasniku građevine ispred koje se traži ograđivanje, izdaje općinski načelnik..

**Članak 13**

Pravna ili fizička osoba koja upravlja ili gospodari športskim, rekreacijskim i drugim sličnim objektima, park-šumama, spomen-područjima, grobljima, plažama, obalom mora i drugim sličnim površinama mora ih održavati urednima, čistima i redovito održavati zelenu površinu unutar tih prostora, te brinuti za njezinu zaštitu i obnovu.

Vlasnik individualnog stambenog objekta, vlasnik ili korisnik poslovnog objekta, škole, bolnice, crkve, samostana i slično, obvezan je osigurati obnovu, uređenje, održavanje i zaštitu zelene površine na zemljištu koje pripada objektu, odnosno zelenim površinama koje se nalaze u okviru ograđenog okoliša tog objekta a graniče s javnom površinom.

Pravna ili fizička osoba koja upravlja površinama iz stavka 1. i 2. ovog članka mora objekte i uređaje na njima održavati urednima i ispravnima.

Pravna ili fizička osoba koja se koristi ili upravlja površinama i objektima iz stavka 1. ovog članka mora, na vidnom mjestu, istaknuti pravila o održavanju reda, čistoće, zaštite zelenila i slično.

Ukoliko osobe iz stavka 1.i 2. ovog članka ne postupe sukladno stavcima 1., 2., 3. i 4. ovog članka, komunalni redar će naložiti uklanjanje tih nedostataka.

Ukoliko osobe iz stavka 1.i 2. ovog članka ne postupe po nalogu komunalnog redara, čistoća i zaštita zelene površine, će se izvršiti putem treće osobe a o trošku osoba iz stavka 1. I 2. ovog članka.

**3. Ploče s imenom naselja, ulica, trgova i pločice s brojem zgrade**

**Članak 14.**

Na području Općine naselja, ulice i trgovi moraju biti označeni imenom, a zgrade moraju biti obilježene brojevima.

Naselja, ulice, trgovi i zgrade označavaju se i obilježavaju na način i po postupku propisanom posebnim propisom.

**Članak 15.**

Za označavanje imena naselja, ulica i trgova postavljaju se ploče, table, a na zgrade se postavljaju pločice s kućnim brojem zgrade.

Ploče za označavanje imena ulica i trgova mogu sadržavati i opis značenja imena ulica i trgova i druge informacije ili se uz njih mogu postavljati ploče (dopunske ploče) s opisom značenja imena ulica i trgova i drugim informacijama.

Pločica s brojem zgrade postavlja se na zgradu tako da je vidljiva s ulice odnosno javne ili druge ceste od koje se pristupa zgradi i to desno od ulaza, neposredno iznad ulaza ili na dijelu zgrade koji je bliži ulazu.

Zabranjeno je oštećivati i uništavati te neovlašteno skidati i mijenjati table, ploče i pločice iz stavka 1. ovoga članka.

1. **Izlozi**

**Članak 16.**

Izlozi, izložbeni ormarići i druga slična oprema poslovnog prostora (u daljnjem tekstu: izlog) moraju biti tehnički i estetski oblikovani, odgovarajuće osvijetljeni u skladu s izgledom zgrade i okoliša, tako da izravno ne obasjavaju prometnu površinu, a svojim položajem ne smiju onemogućiti ili otežati korištenje javnih površina.

Na javnoj površini pored ulaza u poslovni prostor mogu se, u svrhu njegova uljepšavanja i ukrašavanja, postaviti primjerene posoude sa cvijećem.

Za postavljanje izloga na pročelje zgrade potrebno je ishoditi odobrenje općinskog načelnika.

Vlasnik, odnosno korisnik poslovnog prostora dužan je izlog držati urednim i čistim.

Za blagdane i prigodne manifestacije izlozi mogu biti prigodno uređeni.

Vlasnik, odnosno korisnik poslovnog prostora ne smije u izlogu držati ambalažu ili skladištiti robu, niti smije izlagati robu izvan izloga i poslovnog prostora.

Iznimno, općinski načelnik za dodjelu javnoprometnih površina na privremeno korištenje na području Općine može posebnim rješenjem odobriti izlaganje robe iz prethodnog stavka izvan izloga i na drugim mjestima.

**Članak 17.**

Zabranjeno je uništavati izloge, te po njima ispisivati poruke i obavijesti, crtati, šarati i na drugi ih način prljati ili nagrđivati. Iznimno, na izlozima je dopušteno isticati privremene obavijesti o prigodnim i sezonskim sniženjima.

Vlasnik, odnosno korisnik poslovnog prostora koji se ne koristi, dužan je izlog, vrata i ostale otvore uredno prekriti neprozirnim materijalom, te onemogućiti uvid u unutrašnjost poslovnog prostora.

Vlasnik, odnosno korisnik izloga dužan je oštećenja na izlogu ukloniti bez odgode, odnosno najkasnije u roku od 15 dana od nastanka oštećenja.

Komunalni redar rješenjem će narediti vlasniku, odnosno korisniku izloga uklanjanje oštećenja iz stavka 3. ovoga članka.

Ako vlasnik, odnosno korisnik ne postupi po rješenju iz stavka 4. ovoga članka, a postoji neposredna opasnost za sigurnost prolaznika, Općina će izvršenje rješenja provesti putem treće osobe na trošak vlasnika odnosno korisnika poslovnog prostora.

1. **Zaštitne naprave**

**Članak 18.**

Zaštitne naprave su tende, roloi, zaštitne rešetke, kamere, alarmni uređaji i slični predmeti, koji se postavljaju na vanjske dijelove zgrade.

Zaštitne naprave iz prethodnog stavka moraju biti uredne i ispravne.

**Članak 19.**

Kamere se postavljaju za provođenje nadzora radi prevencije protupravnih ponašanja i utvrđivanja počinitelja prekršaja, te zaštite imovine u vlasništvu Grada, sukladno posebnim propisima, s obvezom javnog isticanja natpisa da je prostor pod video nadzorom.

Kamere se postavljaju na temelju rješenja općinskog načelnika po prethodno pribavljenoj suglasnosti ministarstva nadležnog za unutarnje poslove, te Agencije za zaštitu osobnih podataka.

Pravna osoba ili fizička osoba obrtnik kojoj je Općina povjerila postavljanje i održavanje kamera dužna ih je održavati ispravnima.

1. **Ploča s tvrtkom ili nazivom**

**Članak 20. \*\*\*\*\***

Pravna osoba, fizička osoba obrtnik ili osoba koja obavlja drugu samostalnu djelatnost ističe ploču s tvrtkom ili nazivom obrta na poslovnu prostoriju u kojoj posluje.

Ustanove i druge institucije ističu naziv na mjestu određenom posebnim propisima, odnosno na objekt u kojem se nalazi poslovni prostor ustanove, odnosno institucije.

Pravna osoba ili fizička osoba obrtnik ili osoba koja obavlja drugu samostalnu djelatnost, te ustanova i druga institucija, može na pročelje zgrade u kojoj koristi poslovni prostor postaviti i ploču s natpisom i imenom poslovnog prostora, obavijest o djelatnosti koju obavlja, te obavijest o radnom vremenu (u daljnjem tekstu: natpis).

Natpis mora biti tehnički i estetski oblikovan i uredan, maksimalnih dimenzija visine 0.5 m i dužine 1 m, a tekst pravopisno ispravno napisan.

Svi natpisi većih dimenzija u smislu ove Odluke smatraju se reklamama i za njihovo postavljanje potrebno je odobrenje općinskog načelnika.

**Članak 21.**

Ploča s tvrtkom, nazivom i natpisom dimenzija veći od propisanih stavkom 4. Članka 20. Ove Odluke, na pročelje zgrade postavlja se na temelju rješenja Nadležnog tijela.

Pravna ili fizička osoba iz stavka 1. i 2. prethodnog članka, mora održavati ploču s tvrtkom, nazivom i natpisom, urednom, čistom i čitkom, a u slučaju njezine dotrajalosti istu mora obnoviti, odnosno zamijeniti.

Zabranjeno je predmete iz prethodnog stavka prljati i uništavati.

Pravna ili fizička osoba iz stavka 1. i 2. prethodnog članka dužna je ukloniti ploču s tvrtkom, nazivom i natpisom s pročelja zgrade u roku od 15 dana od prestanka obavljanja djelatnosti, odnosno prestanka korištenja poslovnog prostora te pročelje zgrade vratiti u prvobitno stanje.

Ako pravna ili fizička osoba iz stavka 1. i 2. prethodnog članka ne postupi sukladno stavku 4. ovoga članka, komunalni redar će rješenjem narediti uklanjanje ploče s tvrtkom, nazivom i natpisom o trošku osoba iz stavka 2.ovog članka..

Ako pravna ili fizička osoba iz stavka 1. i 2. prethodnog člankane postupi po rješenju komunalnog redara iz prethodnog stavka, ploča s tvrtkom, nazivom i natpisom, po nalogu općinskog načelnika, uklonit će se putem treće osobe na njihov trošak.

1. **Plakati, jarboli za zastave, reklamni natpisi, reklame i reklamni panoi**

**Članak 22.**

Plakati, oglasi i slične objave reklamno-promidžbenog ili informativnog sadržaja (u daljnjem tekstu: plakati) mogu se bez posebnog odobrenja postavljati samo na oglasnim ili reklamnim pločama, oglasnim stupovima, oglasnim ormarićima, oglasnim panoima i drugim oglasnim prostorima koji služe isključivo za navedenu namjenu.

Iznimno, na temelju rješenja općinskog načelnika, za određene javne manifestacije plakati se mogu postavljati i na druga mjesta, osim na stabla, pročelja zgrada, ograde, stupove javne rasvjete i telefonske govornice, prometnu signalizaciju, trafostanice, energetske ormariće, objekte i uređaje javne namjene, te druga mjesta koja nisu za to namijenjena.

Za postavljene plakate odgovorna je osoba koja ih postavlja i organizator priredbe ili manifestacije, odnosno pravna ili fizička osoba čiji se proizvod ili usluga plakatom oglašava.

Troškove uklanjanja plakata, kao i čišćenja mjesta na kojima ne smiju biti postavljeni, snosi organizator priredbe ili manifestacije, odnosno pravna ili fizička osoba čiji se proizvod ili usluga plakatom oglašava.

Zabranjeno je postavljanje plakata na mjestima koja ne služe za tu namjenu bez rješenja ili suprotno rješenju općinskog načelnika.

**Članak 23.**

Uredno postavljane plakate zabranjeno je prljati, oštećivati ili uništavati.

Osoba koja je postavila plakate, oglase i druge slične objave dužna ih je ukloniti odmah po isteku roka na koji je imala odobrenje, a korištene površine očistiti i urediti i dovesti u prvobitno stanje.

Ukoliko osoba ne ukloni, odnosno ne uredi i ne očisti korištene površine sukladno prethodnom stavku Općina će to učiniti putem treće osobe, a za nastale troškove teretit će se organizator priredbe ili manifestacije, odnosno pravna ili fizička osoba čija se priredba, proizvod ili manifestacija oglašava.

**Članak 24.**

Odredbe članka 22. i 23. ove Odluke odnose se i na oglašavanje za potrebe izborne promidžbe.

**Članak 25.**

Jarbol za zastave postavlja se na pročelja zgrada, zemljištu uz objekte te javne površine.

Na jarbolima se postavljaju državne zastave, županijske, gradske te prigodne zastave za određene manifestacije, kao i reklamne zastave.

Jarbol se postavlja na temelju rješenja općinskog načelnika.

**Članak 26.**

Zastava Republike Hrvatske ističe se sukladno posebnimpropisima.

Jarboli za zastave i zastave moraju biti uredni, čisti i neoštećeni.

**Članak 27.**

Reklame su reklamne zastave, reklamna platna (na građevinskim skelama, ogradama i građevinama u rekonstrukciji ili gradnji), osvijetljene reklamne vitrine (city light), putokazne reklame, pokretne reklame, transparenti, reklamne naljepnice, reklamni ormarići, oslikane reklamne poruke (na zidovima građevina, ogradama, tendama, prometnicama i slično), reklamni natpisi i drugi predmeti koji služe reklamiranju, osim reklamnih panoa.

Reklame iz stavka 1. ovoga članka postavljaju se na javnu površinu na temelju odobrenja općinskog načelnika ako posebnim popisima nije drugačije određeno.

Zabranjeno je postavljanje reklama iz stavka 1. ovoga članka na javnu površinu bez odobrenja ili suprotno odobrenju općinskog načelnika.

Zabranjeno je bacati reklamne i druge letke (iz zrakoplova, balona i slično) bez odobrenja ili suprotno odobrenju Nadležnog tijela.

**Članak 28.**

**Reklamni panoi** su panoi, reklamni uređaji, konstrukcije i slično - samostojeći ili postavljeni na objektima, te reklamni stupovi (totemi i slično).

Reklamni panoi postavljaju se na javne površine na temelju odobrenja općinskog načelnika, ako posebnim popisima nije drugačije određeno.

Zabranjeno je postavljanje reklamnog panoa na javnu površinu bez ili suprotno odobrenja općinskog načelnika

Tvrtka ili ime vlasnika reklamnog panoa moraju biti istaknuti na reklamnom panou.

Ako reklamni pano nema istaknutu reklamnu poruku, vlasnik ga je dužan prekriti odgovarajućim materijalom bijele boje.

**Članak 29.**

Vlasnici, odnosno korisnici plakata, jarbola za zastave, reklamnih natpisa, reklama i reklamnih panoa moraju ih održavati u urednom i ispravnom stanju, a oštećene, dotrajale ili uništene obnoviti, zamijeniti novima ili ukloniti.

Zabranjeno je predmete iz stavka 1. ovog članka prljati i uništavati.

**Članka 30.**

Priključivanje reklama, reklamnih natpisa i reklamnih panoa na sustav javne rasvjete nije dopušteno.

Osvjetljavanje reklama, reklamnih natpisa i reklamnih panoa može se izvesti samo na način da osvjetljavanje ne ugrožava sigurnost prometa i ne ometa korištenje susjednih objekata.

**Članak 31.**

Postavljanje reklama, reklamnih natpisa i reklamnih panoa, te druge slične opreme koja se koristi za komercijalne potrebe na zaštitnim ogradama gradilišta ili neizgrađenog građevinskog zemljišta kada su iste postavljene na javnim površinama, dopušteno je samo uz dozvolu općinskog načelnika.

**Članak 32.**

Turistička signalizacija na području Općine postavlja se na mjestima koja posebnom odlukom odredi Općineski načelnik, na prijedlog nadležnog tijela.

1. **Pokretne naprave, kiosci, reklame,reklamni natpisi, reklamni panoi i druge naprave na zemljištu u vlasništvu pravnih i fizičkih osoba**

**Članak 33.**

Pokretne naprave, kiosci, reklame, reklamni natpisi, reklamni panoi i druge naprave na zemljištu u vlasništvu pravnih i fizičkih osoba mogu se postavljati samo na onim mjestima na

kojima se zbog toga neće stvarati suvišna buka, nečistoća, ugrožavati sigurnost prometa, te na mjestima na kojima se neće umanjiti estetski izgled toga mjesta.

Odobrenje za postavljanje predmeta iz stavka 1. ovog članka na zemljištu u vlasništvu pravnih i fizičkih osoba daje općinski načelnik.

Zabranjeno je postavljanje predmeta iz stavka 1. ovog članka na zemljištu u vlasništvu pravnih i fizičkih osoba bez odobrenja ili suprotno odobrenju Nadležnog tijela.

Vlasnici predmeta iz stavka 1. ovog članka na zemljištu u vlasništvu pravnih i fizičkih osoba moraju ih održavati urednima i ispravnima.

Uz zahtjev za postavljanje pokretne naprave, kioska, reklame, reklamnog natpisa, reklamnog panoa i druge naprave potrebno jepriložiti dokaz o pravu korištenja nekretnine (dokaz o vlasništvu zemljišta, ugovor o zakupu zemljišta, suglasnost vlasnika zemljišta i slično), skicu ili fotografiju i fotomontažu pokretne naprave, tehnički opis, potvrdu Jedinstvenog upravnog odjela Općine o plaćanju dospjelih obveza prema Općini, te druge isprave sukladno propisima o gradnji.

Zahtjev iz prethodnog stavka ne može biti odobren ukoliko podnositelj zahtjeva nije podmirio sve dospjele obveze prema Općini.

1. **Uređenje javnih zelenih površina**

**Članak 34.**

Javne zelene površine moraju se redovito održavati, tako da svojim izgledom uljepšavaju naselje i služe svrsi za koju su namijenjene.

**Članak 35.**

Javne zelene površine održavaju se u skladu s Programom održavanja komunalne infrastrukture, te prema operativnim i terminskim planovima, koje utvrđuje Općinski načelnik.

Pod održavanjem javne zelene površine podrazumjeva se posebice:

- sadnja i uzgoj biljnih nasada,

- podrezivanje stabala i grmlja,

- okopavanje i plijevljene grmlja i živice,

- košenje trave,

- gnojenje i prihranjivanje biljnog materijala koji raste u nepovoljnim uvjetima

(drvoredi i slično),

- uklanjanje otpalog granja, lišća i drugih otpadaka,

- održavanje posuda sa ukrasnim biljem u urednom i ispravnom stanju,

- preventivno djelovanje na sprječavanju biljnih bolesti, uništavanje biljnih

štetnika, te kontinuirano provođenje zaštite zelenila,

- održavanje pješačkih putova i naprava na javnoj zelenoj površini (oprema) u

urednom stanju (ličenje i popravci klupa, košarica za otpatke, popločenja i

slično),

- postavljanje zaštitne ograde od prikladnog materijala, odnosno živice na

mjestima ugroženim od uništavanja,

- postavljanje ploča s upozorenjima za zaštitu javne zelene površine,

- obnavljanje, a po potrebi i rekonstrukcija, zapuštenih javnih zelenih površina,

- uređenje i privođenje namjeni neuređenih javnih zelenih površina.

Javne zelene površine održava Općina, odnosno pravna ili fizička osoba kojoj je Općina povjerila održavanje javnih zelenih površina.

**10. Komunalni objekti, uređaji i drugi objekti u općoj uporabi**

**Članak 36.**

Komunalni objekti, uređaji i drugi objekti u općoj uporabi (u daljnjem tekstu: objekti u općoj uporabi) postavljaju se na javnim površinama radi uređenja Općine i lakšeg snalaženja građana na području Općine.

**Članak 37.**

Objekti u općoj uporabi su:

1. javna rasvjeta,

2. ploče s orijentacijskim planom Općine,

3. javni satovi,

4. javni zahodi,

5. vodoskoci, fontane, hidranti i slični objekti i uređaji,

6. javne telefonske govornice i poštanski sandučići,

7. spomenici, spomen-ploče, skulpture i slični predmeti,

8. autobusna i druga stajališta, parkirališta, tržnice, ribarnice i groblja,

9. sanitarno komunalne mjere.

**Članak 38. \*\*\*\*\***

Vlasnik ili tvrtka kojoj je Općina povjerila održavanje ili upravljanje objektima u općoj uporabi, dužan ih je održavati urednima, čistima i funkcionalno ispravnima.

Osoba iz stavka 1. ovoga članka, dužna je nastala oštećenja i kvarove otkloniti u najkraćem roku, a najkasnije u roku od 10 dana od utvrđenja oštećenja ili kvara.

Zabranjeno je pisati grafite, poruke i slično, te na drugi način oštećivati i uništavati objekte u općoj uporabi.

**10.1. Javna rasvjeta**

**Članak 39.**

Javne prometne površine, javne zelene površine i ostale javne površine, moraju biti opremljene sustavom javne rasvjete.

Javna rasvjeta mora biti izvedena u skladu sa suvremenom svjetlosnom tehnikom uvažavajući načelo energetske učinkovitosti te biti funkcionalna, ekološki prihvatljiva i estetski oblikovana.

Pri postavljanju javne rasvjete mora se voditi računa o urbanističkoj vrijednosti i značenju te izgledu pojedinih dijelova grada, pojedinih javnih površina i njihovoj namjeni kao i potrebama građana i prometa.

Tvrtka kojoj je Općina povjerial održavanje javne rasvjete, opremu i uređaje javne rasvjete mora redovito održavati u stanju funkcionalne sposobnosti i ispravnosti (prati, ličiti, mijenjati dotrajale i oštećene dijelove, žarulje i slično).

Zabranjeno je priključivanje električnih instalacija rasvjete i drugih instalacija na sustav javne rasvjete te drugo korištenje sustava javne rasvjete, bez suglasnosti općinskog načelnika.

**Članak 40.**

Javna rasvjeta u pravilu mora svijetliti cijelu noću z uvažavanje provedbe mjera uštede električne energije.

**Članak 41.**

Zabranjeno je oštećivanje i uništavanje rasvjetnih stupova i rasvjetnih tijela, zaklanjati ih ili na bilo koji način ograničavati im pristup, .

Zabranjeno je na rasvjetne stupove postavljanje transparenata, lijepljenje oglasa, obavijesti, reklama i slično, a iznimno se može dopustititi odobrenjem Općinskog načelnika.Nadležnog tijela.

Postavljanje ukrasnih zastavica, informativno-promidžbenih panoa, vertikalne i svjetlosne prometne signalizacije i slične opreme na rasvjetne stupove može se privremeno dopustiti samo uz odobrenje općinskog načelnika**.**

**10.2. Ploče s orijentacijskim planom Općine**

**Članak 42.**

U cilju lakšeg snalaženja građana i turista, na području Općine mogu se postavljati ploče s orijentacijskim planom Općine.

Ploče s orijentacijskim planom Općine postavljaju se na mjestima na kojima se okuplja veći broj ljudi, na glavnim prilazima Općini i na drugim za to određenim mjestima.

U orijentacijskom planu moraju biti ucrtane glavne ulice, trgovi, parkovi, najvažniji objekti u Općini (škola, dječji vrtić, pošta, banka, zdravstvena ustanova i slično) te oznaka mjesta na kojem se plan nalazi.

Ploče s orijentacijskim planom postavlja i održava Općina, odnosno za to ovlaštena pravna ili fizička osoba.

**10.3. Javni satovi**

**Članak 43.**

Na trgovima i prolazima, te drugim za to određenim mjestima mogu se postavljati javni satovi.

Javne satove postavlja i održava Općina, odnosno za to ovlaštena pravna ili fizička osoba.

Pravne ili fizičke osobe mogu na zgradama koje koriste postavljati satove, samo uz odobrenje općinskog načelnika.

Satovi koje postavlja pravna ili fizička osoba iz stavka 3. ovog članka, moraju se održavati u urednom stanju.

Zabranjeno je postavljati satove na zgrade bez odobrenja ili suprotno odobrenju iz stavka 3. ovog članka.

**10.4. Javni zahodi**

**Članak 44.**

Javni zahodi grade se i postavljaju na trgovima, tržnicama, autobusnim stajalištima i sličnim javnim prostorima, u parkovima, park-šumama, izletištima, sportskim objektima, u blizini javnih plaža, odnosno na mjestima na kojima se građani okupljaju i duže zadržavaju.

Javni zahodi moraju ispunjavati odgovarajuće higijenske i tehničke uvjete, a vlasnik, odnosno ovlaštena pravna ili fizička osoba koja ih održava, mora ih održavati u urednom i ispravnom stanju.

Javne zahode treba graditi na način da ih mogu koristiti osobe s posebnim potrebama.

Javni zahodi moraju u pravilu raditi tijekom cijelog dana.

Vrijeme početka i završetka rada javnih zahoda utvrđuje načelnik**.**

**10.5. Vodoskoci, fontane, hidranti i slični objekti i uređaji**

**Članak 45.**

Na području Općine, uz odobrenje Općinskog vijeća, mogu se graditi i postavljati javni vodoskoci, fontane, javne česme, i slični objekti i uređaji koji svojim izgledom uljepšavaju okoliš.

Javni vodoskoci, fontane i slični objekti i uređaji moraju biti ispravni i uredni.

Javne vodoskoke, fontane i slične objekte i uređaje zabranjeno je uništavati, onečišćavati, po njima šarati, crtati ili ih na drugi način prljati i nagrđivati, odnosno nenamjenski koristiti.

U javnim vodoskocima i fontanama zabranjeno je kupanje te vađenje novca bačenog u javne vodoskoke i fontane.

**Članak 46.**

Protupožarni hidranti i hidranti za pranje i zalijevanje javnih površina moraju se održavati u ispravnom stanju.

Zabranjeno je uništavanje, oštećivanje ili neovlaštena uporaba hidranata za vlastite potrebe (pranje automobila ili privatnih površina i prostora).

Javne vodoskoke, fontane, hidrante i slične objekte i uređaje postavlja i održava Općina, odnosno za to ovlaštena pravna ili fizička osoba.

**10.6. Javne telefonske govornice i poštanski sandučići**

**Članak 47.**

Javne telefonske govornice i poštanski sandučići u pravilu se postavljaju na mjestima na kojima se građani okupljaju i dulje zadržavaju, kao što su trgovi, tržnice, trgovine i prodajni centri, autobusno stajalište i slični prostori, tako da svojim izgledom ne narušavaju okoliš, te da zadovoljavaju estetske kriterije.

Javne telefonske govornice i poštanski sandučići postavljaju se uz odobrenje općinskog načelnika, na način da ih mogu koristiti osobe s posebnim potrebama.

Javne telefonske govornice i poštanske sandučiće postavljaju i održavaju pravne osobe koje pružaju telekomunikacijske i poštanske usluge.

Zabranjeno je postavljati javne telefonske govornice i poštanske sandučiće bez odobrenja ili suprotno odobrenju općinskog načelnika.

**10.7. Spomenici, spomen-ploče, skulpture i slični predmeti**

**Članak 48. \*\*\*\*\***

Na području Općine na objekte, javne površine i druge prostore dopušteno je postavljati spomenike, spomen ploče, skulpture i slične predmete, te postavljene uklanjati, samo uz odobrenje Nadležnog tijela, ukoliko posebnim propisima nije drugačije određeno.

**Članak 49.**

Uz zahtjev za postavljanje spomenika, spomen ploča, skulptura i sličnih predmeta, koji se podnosi Nadležnom tijelu, podnositelj zahtjeva obavezno dostavlja idejni projekt, tehnički opis, oznaku lokacije, obrazloženje o potrebi postave predmeta i drugu potrebnu dokumentaciju.

Osim navedenog, potrebno je pribaviti i suglasnost Konzervatorskog odjela, ukoliko se spomenici, spomen ploče, skulpture i slični predmeti, postavljaju ili uklanjaju sa područja zaštićene kulturno-povijesne cjeline ili pojedinačnog kulturnog dobra.

**Članak 50.**

Osobe na čiji je zahtjev postavljen spomenik, spomen ploča, skulptura i slični predmeti, dužne su ih držati urednima i zaštiti od uništavanja, a ukoliko te osobe više ne postoje, o održavanju se brine Općina.

Postavljene spomenike, spomen ploče, skulpture i slične predmete, zabranjeno je prljati, po njima pisati, crtati ili ih na bilo koji drugi način oštećivati.

* 1. **. Autobusna i druga stajališta, javna parkirališta, tržnice, ribarnice i groblja**

10.8.1 Autobusna i druga stajališta

**Članak 51.**

Vlasnik, odnosno korisnik autobusnog, brodskog, autotaksi i drugog stajališta, dužan ih je oržavati urednima, čistima i ispravnima, kao i predprostor i snaitarni uređaj na tom prostoru/predprostoru prometnog stajališta.

**Članak 52.**

Prometna stajališta mogu biti otkrivena i natkrivena, opremljena klupama te se moraju održavati u čistom i ispravnom stanju, a svako oštećenje tih prostora mora se u najkraćem mogućem roku popraviti.

Autotaksi stajališta moraju biti čista i u ispravnom stanju, te se ne smiju koristi protivno namjeni za koju su određena.

  Na stajalištima iz stavka 1. i 2. ovoga članka obvezno se postavljaju posude za otpatke i opuške.

Stajališta iz stavka 1. i 2. ovoga članka održava Općina, odnosno za to ovlaštena pravna ili fizička osoba.

* + 1. Javna parkirališta

**Članak 53.**

Javna parkirališta se moraju propisno označiti te stalno održavati čistim, urednim i u funkcionalnom stanju, a vozila se moraju parkirati unutar označenog parkirnog mjesta.

Javna parkirališta održava Općina, odnosno ovlaštena pravna ili fizička osoba kojoj je to povjereno.

Na javnim parkiralištima zabranjeno jezaustavljati i parkirati teretne automobile i autobuse, kamperska vozila, traktore, radne strojevi, priključna vozila, osim ako to nije izričito dopušteno prometnim znakom.

Na javnim parkiralištima zabranjeno je neovlašteno trgovanje, pretovar robe i druge aktivnosti koje nisu u skladu s namjenom prostora.

Plan i cijenik korištenja javnih parkirališta detaljno će se uredit posebnom odlukom.

* + 1. Tržnice i ribarnice

**Članak 54.**

Tržnice moraju se održavati čistima i urednima, te se na istima mora osigurati ispravnost i čistoća opreme i uređaja i postaviti odgovarajuća opremu za odlaganje otpada, o čemu se brine Općina, odnosno za to ovlaštena pravna ili fizička osoba.

**Članak 55.**

Planom i cjenikom korištenja javnih površina, određuje se i raspored i broj štandova, kioska i drugih pokretnih i nepokretnih naprava, na javnoj površini na kojoj se obavlja prodaja voća i povrća te drugih poljoprivrednih proizvoda i prodaja ribe, te lokacije na kojima se iste mogu postavljati.

**Članak 56.**

Plan i cjenik korištenja javnih površina donosi općinski načelnik.

Planom i cjenikom korištenja javnih površina posebice se utvrđuje:

- veličina površine koja se osbrava na privremeno korištenje;

- vrijeme na koje se odobrava;

- proizvodi koji se smiju prodavati,

− čišćenje i odvoz smeća.

**Članak 57. \*\*\*\*\***

Izlaganje ili prodaja poljoprivrednih, prehrambenih i drugih proizvoda izvan prostora tržnica dopušteno je samo uz odobrenje općinskog načelnika..

Općinski načelnik može odrediti prostore za prodaju izvan tržnica tzv. prodaju s klupa, te urediti način njihovog korištenja, upravljanja i održavanja.

Prodavatelju koji postupi protivno odredbi stavka 1. ovog članka privremeno će se oduzeti prehrambena roba s mogućnošću preuzimanja robe u roku od 24 sata i plaćanjem nastalih troškova, a u protivnom će se dati u humanitarne svrhe, dok će se neprehrambena roba privremeno oduzeti, s mogućnošću preuzimanja robe nakon plaćanja nastalih troškova prijevoza, skladištenja i drugih troškova, a u protivnom će se prodati javnim nadmetanjem, radi podmirenja nastalih troškova.

**Članak 58.**

Nakon isteka radnog vremena, korisnici javne površine, dužni su je svakog dana dovesti u čisto i uredno stanje.

**Članak 59.**

Odredbe ove Odluke koje se odnose na tržnicu i na prodaju robe s štanda-klupe, na odgovarajući se način primjenjuju i na ribarnicu.

* + 1. Groblja

**Članak 60.**

Pravna ili fizička osoba kojoj je Općina povjerila upravljanje grobljima mora ih održavati čistima i urednima.

Održavanje groblja, grobnih mjesta i nadgrobnih spomenika uređuje se posebnom odlukom.

**10.9. Sanitarno-komunalne mjere**

* + 1. Septičke i sabirne jame

**Članak 61.**

Septičke jame na području Općine mogu se graditi i koristiti samo tamo gdje ne postoji mogućnost priključenja građevina na uređaje za odvodnju otpadnih voda.

Septičke i sabirne jame grade se i s njima se postupa, sukladno posebnim propisima.

Čišćenje septičkih jama obavlja ovlaštena fizička ili pravna osoba u skladu sa sanitarno tehničkim uvjetima, a na zahtjev vlasnika, odnosno korisnika septičke jame.

**Članak 62.**

Vlasnici, odnosno korisnici septičkih jama dužni su redovno i na vrijeme zatražiti čišćenje septičkih jama kako ne bi došlo do prelijevanja, a time i onečišćavanja okoline. Troškove čišćenja septičkih jama snosi vlasnik, odnosno korisnik septičke jame.

Okolni prostor i septička jama nakon završenog čišćenja moraju se dezinficirati i dovesti u bezopasno stanje po zdravlje ljudi.

Komunalno redarstvo kada utvrdi da se septička jama prelijeva ili propušta fekalije naredit će njezino čišćenje vlasniku, odnosno korisniku iste.

Ako vlasnik odnosno korisnik septičke jame ne postupi na način utvrđen u prethodnom stavku,čišćenje septičke jame izvršit će ovlaštena pravna osoba na teret njezinog vlasnika odnosno korisnika.

Pravna osoba koja upravlja vodovodom ili kanalizacijom kad utvrdi da se septička jama prelijeva ili propušta fekalije, odlučit će o prekidanju dovoda vode zgradi čije se fekalije izlijevaju iz septičke jame, dok se ista ne dovede u ispravno stanje.

Ovlašteni vršitelj komunalne usluge koji odvozi fekalije dužan je iste izlijevati u kanalizacijsku mrežu ili na drugo za to određeno mjesto, na lokaciji koja je za to određena i odgovoran je za eventualno zagađenje okoliša, uz obvezu nadoknade pričinjene štete.

Zabranjeno je izlijevati fekalije u more i druge vodotoke, odnosno van za to određenih mjesta.

* + 1. Dezinsekcija, dezinfekcija,deratizacija i zaštita bilja

**Članak 63. \*\*\*\***

U svrhu zaštite zdravlja građana i stvaranja uvjeta za svakodnevni normalni život, tijekom godine obavlja se sustavna dezinsekcija, dok se sustavna deratizacija javnih površina obavlja dva puta godišnje (proljeće – jesen), uz njezino obvezno održavanje tijekom cijele godine.

Pod pojmom sustavne dezinsekcije podrazumijeva se prskanje ili zamagljivanje odgovarajućim sredstvima, u cilju uništavanja muha, komaraca i drugih insekata.

Pod pojmom sustavne deratizacije podrazumijeva se postavljanje odgovarajućih mamaca za uništavanje štakora i drugih glodavaca.

Opseg, način, vrijeme i ostali uvjeti obavljanja obvezne sustavne dezinsekcije i deratizacije utvrđuju se Programom mjera obvezatne preventivne dezinsekcije i deratizacije za područje Općine, kojega u obliku izvoda iz Programa mjera obvezatne preventivne dezinsekcije i deratizacije za područje Dubrovačko-neretvanske županije donosi Zavod za javno zdravstvo Dubrovačko-neretvanske županije.

**Članak 64.**

Na poziv komunalnog redara, pravna ili fizička osoba kojoj su povjereni poslovi dezinsekcije i deratizacije, dužna je iste ponoviti ukoliko se ocjeni da je taj postupak potreban.

Ovlaštena osoba iz stavka 1. ovog članka dužna je prije početka izvođenja sustavne dezinsekcije i deratizacije na odgovarajući način obavijestiti građane o početku i završetku izvođenja istih.

* + 1. Uklanjanje ustajale vode iz okoliša

**Članak 65.**

Vlasnici, odnosno korisnici stambenog, garažnog i poslovnog prostora, građevinskog zemljišta koje se koristi u svrhu obavljanja poslovne djelatnosti i neizgrađenog građevinskog zemljišta, dužni su uklanjati ustajalu vodu koja se nalazi unutar okućnica tih objekata i s navedenih površina, zbog sprječavanja razmnožavanja insekata, a time i onečišćenja okoliša i ugrožavanja zdravlja ljudi.

10.9.4.Držanje domaćih životinja

**Članak 66. \*\*\*\***

Unutar građevinskog područja Općine zabranjeno je držati životinje: kopitare, papkare i perad.

Pod kopitarima se podrazumjevaju konji, magarci, mazge i mule. Pod papkarima smatraju se goveda, ovce, koze i svinje. Pod peradi smatraju se kokoši, purani, guske, patke, prepelice i druga domaća perad i pernata divljač.

Izvan građevinskog područja Općine mogu se držati životinje iz stavka 1. ovog članka, pod uvjetom da njihovo držanje ispunjava higijensko-sanitarne, tehničke i druge propisane uvjete i ako su ta područja udaljena više od 50 metara od najbliže javne prometnice i 100 metara od najbližeg stambenog objekta.

**Članak 67. \*\*\*\*\***

Komunalni redar može rješenjem zabraniti držanje domaćih životinja na područjima gdje je to dopušteno, ako se time ometaju okolni stanari, ne provode higijensko-sanitarni, tehničke i druge mjere ili narušava izgled naselja.

Ako se životinje drže u zabranjenoj zoni, komunalni redar izdati će rješenje o uklanjanju s rokom izvršenja.

Ukoliko vlasnik ili držatelj životinje ne postupi po rješenju iz prethodnog stavka, postupak uklanjanja provest će ovlaštena pravna ili fizička osoba kojoj Općina povjeri te poslove, o trošku vlasnika ili držatelja životinje.

**III ODRŽAVANJE ČISTOĆE I ČUVANJE JAVNIH POVRŠINA**

1. **Javne površine-općenito**

**Članak 68.**

Javne površine koriste se u skladu s njihovom namjenom.

Javne površine treba održavati tako da budu uredne i čiste, te da služe svrsi za koju su namijenjene, a oprema i uređaji na njima moraju biti uredni i ispravni.

Javne površine, te objekti i uređaje koji su na njima ili su njihov sastavni dio ne smiju se uništavati, oštećivati niti onečišćavati.

**Članak 69.**

Pravna ili fizička osoba obrtnik kojoj je Općina povjerila obavljanje komunalne djelatnosti održavanja čistoće javnih površina dužna ih je redovno i izvanredno održavati i čistiti sukladno Programu održavanja komunalne infrastrukture na području Općine.

Izvanredno čišćenje javnih površina podrazumijeva čišćenje javnih površina kada su zbog vremenskih nepogoda, više sile ili drugih razloga prekomjerno onečišćene.

**Članak 70. \*\*\*\*\*\*\***

Za vrijeme turističke sezone, na području Općine (ili samo pojedinih naselja), nije

dozvoljeno u vremenu od 01. lipnja do 30.rujna:

- prekopavanje javnoprometnih površina,

- obavljanje građevinskih i zanatsko-montažerskih radova na javnim i privatnim povšinama,

- držanje, deponiranje ili zatrpavanje javnoprometnih površina građevinskim, otpadnim ili drugim materijalom.

Općinski načelnik može odrediti ili odobriti izvođenje nužnih radova u vremenu zabrane iz stavka 1. Ovog članka."

**Članak 71.**

Na javne površine postavljaju se košare za otpatke, koje moraju biti izrađene od prikladnog materijala i estetski oblikovane.

Košare za otpatke postavlja i održava Općina, odnosno pravna ili fizička osoba kojoj je Općina povjerila održavanje čistoće javnih površina.

Mjesta za postavljanje košara za otpad određuje općinski načelnik, odnosno pravna ili fizička osoba kojoj je Općina povjerila obavljanje komunalne djelatnosti održavanja čistoće javnih površina.

Zabranjeno je postavljanje košara za otpatke na stupove na kojima se nalaze prometni znakovi, stupove javne rasvjete, drveća i jarbole za isticanje zastava, te na drugim mjestima na kojima bi narušavali izgled naselja, zgrada ili bi ometale promet.

**Članak 72. \*\*\*\***

Pružatelj javne usluge prikupljanja mješovitog komunalnog otpada, biorazgradivog otpada, papira, metala, stakla, plastike i tekstila te krupnog (glomaznog) komunalnog otpada u Općini, dužan je postaviti spremnike za odvojeno prikupljanje otpada uz objekte javne, odnosno društvene namjene (dječji vrtići, škole, bolnice i slično) sukladno posebnim propisima kojima se uređuje gospodarenje otpadom.

**Članak 73. \*\*\*\***

Pravna ili fizička osoba obrtnik koji obavljaju djelatnost zbog koje dolazi do onečišćavanja javnih površina, dužni su je redovito čistiti ili osigurati njihovo čišćenje.

Vlasnik, odnosno korisnik sportskih ili rekreacijskih objekata, zabavnih parkova ili igrališta, organizator javnih skupova, javnih priredaba i korisnik javnih površina na kojima su postavljeni privremeni objekti (kiosci, stolovi, štandovi i slično), obvezan je čistiti javne površine koje služe kao pristup tim objektima.

Organizator javne priredbe ili događanja dužan je po završetku iste očisti korištenu javnu površinu odmah a najkasnije u roku 24 sata od završetka javne priredbe.

Ako osobe iz stavka 1., 2. i 3. ovog članka ne postupe na način određen stavcima 1., 2. I 3. Ovog članka, komunalni redar rješenjem će im naredit poduzimanje radnja i mjera u svrhu održavanja komunalnog reda.

Ako osobe iz stavka 1., 2. i 3. ovog članka ne postupe po rješenju komunalnog redara izvršenje rješenja provest će se putem treće osobe o njihovu trošku.

**Članak 74.**

Na javnim površinama nije dozvoljeno ostavljati bilo kakav otpad ili ih na druge načine onečišćivati, a osobito se zabranjuje:

1. bacanje ili ostavljanje komunalnog otpada izvan spremnika ili košara za otpad ili vršenje drugih radnji koje onečišćuju javne površine;
2. odlaganje građevnog i otpadnog građevnog materijala, zemlje, šute, ogrjeva, željeza, lima i sl.;
3. odlaganje glomaznog otpada i ambalaže;
4. ostavljanje vozila bez registarskih tablica, odnosno neregistriranih vozila, prikolica, kamperska vozilai drugih priključnih vozila, olupina vozila, plovila i olupina plovila, vozila oštećenih u sudaru, radnih strojeva i dr.;
5. ispuštanje otpadnih tekućina bilo koje vrste (ulja, kiseline, boje, otpadnih voda i slično);
6. popravak, servisiranje ili pranje vozila, te drugih uređaja i naprava;
7. oštećivanje posuda za odlaganje komunalnog otpada;
8. bacanje ili ostavljanje reklamnih i drugih letaka na vozilima i predmetima na javnim površinama, bez odobrenja općinskog načelnika;
9. bacanje gorućih predmeta u posude za odlaganje komunalnog otpada;
10. paljenje otpada, lišća i sl.;
11. zagađivanje mora i bacanje otpada i otpadnih tvari na obalu, u more i korita potoka;
12. iz plovila za vrijeme stajanja u luci ispuštati fekalije, ulje, naftu i slično;
13. na plovilima privezanim u luci ložiti vatru i peći roštilj;
14. svako onečišćavanje i umanjivanje funkcije slivnika i oborinskih kanala;
15. obavljanje radnji kojima se onečišćuju javne površine ili propuštanje obavljanja radnji kojima se sprječava onečišćenje javnih površina;
16. neovlašteno premještanje komunalne opreme i uređaja;
17. bacanje životinjskog, medicinskog i drugog opasnog materijala, koji se zbrinjava u skladu s posebnim propisima;
18. odlaganje ili postavljanje bilo kakvih predmeta kojima se ometa redovito korištenje javne površine, odnosno nesmetan prolaz pješaka i vozila;
19. bojanje, crtanje i pisanje po javnim površinama, osim prometne signalizacije koja se vrši sukladno posebnim propisima;
20. pljuvanje i obavljanje nužde;
21. pranje osoba, životinja, vozila ili drugih predmeta na javnim vodovodnim uređajima i objektima;
22. korištenje dječjih igrališta i sprava za igru djece protivno njihovoj namjeni;
23. izlaganje i prodavanje predmeta, stvari, poljoprivrednih i drugih proizvoda, bez odobrenja općinskog načelnika;
24. bilo kakvo nenamjensko korištenje i prenamjena javno površine;
25. izvođenje radova bez odobrenja općinskog načelnika;
26. puštanje otpadnih i oborinskih voda na javnu površinu na način kojim se ugrožava sigurnost prometa i prolaznika, odnosno vrši drugi oblik onečišćenja.

**Članak 75.**

Vlasnici i korisnici objekata dužni su na javnim površinama (izuzev javnoprometnih površina) ispred svojih objekta u širini svoje parcele uklanjati lišće, granje i drugo raslinje iz uličnih kanala za oborinsku odvodnju radi održavanja stalne funkcionalnosti.

Zabranjeno je zatrpavanje i polaganje cijevi u otvoreni kanala za oborinsku odvodnju, ili izgradnja kolnog pristupa preko kanala za oborinsku odvodnju bez odobrenja općinskog načelnika.

**Članak 76. \*\*\*\***

Zabranjeno je na javnoprometnim površinama ispred poslovnih prostora (radnji, prodavaonica, skladišta i slično) odlagati drvenu, kartonsku i drugu ambalažu, kao i druge neprimjerene predmete i materijale.

Zabranjeno je ispred zgrade i ograde, ili na zgradu i ogradu, odlagati uređaje i predmete koji mogu ozlijediti prolaznike ili im nanijeti neku štetu, te takve predmete i uređaje ostavljati na javnoprometnim površinama.

Komunalni redar će naložiti vlasnicima odnosno korisnicima uklanjanje predmeta iz stavka 1. i 2. Ovog čalnaka.

Ukoliko vlasnik ili korisnik ne postupi po nalogu iz prethodnog stavka, postupak uklanjanja provest će se putem treće osobe o o trošku vlasnika ili držatelja životinje.

**Članak 77. \*\*\*\*\***

Obalni pojas uređenih i prirodnih plaža i zelenih površina uz plažu mora se redovito održavati.

Pravna ili fizička osoba koja obavlja poslove održavanja obalnog pojasa uređenih i prirodnih plaža i zelenih površina uz plažu dužna je iste održavati čistima i urednima, a jednom godišnje, najkasnije do početka travnja, detaljno ih očistiti od krupnih otpadaka na obali i u moru.

Zabranjeno je bacati otpad u more i na morsku obalu.

Obalnim pojasom – prirodnom plažom smatraju se u smislu ove Odluke prostori namijenjeni kupanju i sunčanju, na kojima nema izgrađenih pratećih objekata.

Obalnim pojasom – uređenom plažom smatraju se prostori namijenjeni kupanju i sunčanju, opskrbljeni određenim higijensko-tehničkim uvjetima.

**Članak 78. \*\*\*\***

Čišćenje prirodnih i uređenih plaža za vrijeme turističke sezone mora biti svakodnevno i temeljito, a obavlja se u vremenu od 04:00 do 07:00 sati.

Ukoliko plovni objekt masnim otpacima izazove zagađenje morske površine, vlasnik ili korisnik plovnog objekta dužan se usidriti, te pozvati predstavnike nadležne Lučke kapetanije Dubrovnik, Ispostava Trpanj, radi dogovora o čišćenju i odstranjivanju masnih otpadaka s fizičkom ili pravnom osobom, koja je osposobljena za uklanjanje navedenog onečišćenja.

Predstavnici Lučke kapetanije obvezni su informirati vlasnike plovila o dužnosti održavanja čistoće i reda u lukama, privezištima i općenito na pomorskom dobru.

Zabranjeno je kod pretvara ribe u luci koristiti se vozilom težim od 3.5 tone na dijelovima šetnice i pješačke zone koji su popločani prirodnim kamenom ili drugim pokrovom, osim asfalta.

Zabranjeno je na plovnim objektima u luci ložiti vatru i peči roštilj, te time zadimljavati javne površine, odnosno ispuštati štetne mirise (dim, miris roštilja) od navedenih radnji u okoliš. Za postupanje protivno ovom stavku odgovoran je vlasnik, odnosno korisnik plovnog objekta.

**Članak 79.**

Na prirodnim i uređenim plažama zabranjeno je nakon korištenja plaže ostavljati ručnike, rekvizite za plažui druge stvari osobne namjene.

Stvari iz prethodnog stavka zatečene na prirodnim i uređenim plažama bez njihova vlasnika, odnosno korisnika, smatrat će napuštenima, te će biti uklonjene.

**Članak 80.**

Komunalni redar u slučaju onečišćenja javne površine izazvanim vremenskim nepogodama ili drugim izvanrednim situacijama, naložiti će pravnoj ili fizičkoj osobi koja obavlja poslove održavanja, odnosno čišćenja, odnosno koncesionaru na pomorskom dobru, izvanredno čišćenje javne površine.

Ukoliko osobe iz stavka 1.ovog članka u ostavljenom roku ne postupe sukladno nalogu komunalnog redara, isto će se obaviti putem treće osobe o trošku pravnih i fizičkih osoba iz stavka 1.ovog članka.

**Članak 81.**

Korisnik uređene i prirodne plaže, ako obavlja gospodarsko korištenje ili posebnu uporabu plaže temeljem koncesijskog odobrenja, odnosno ugovora o koncesiji na pomorskom dobru sukladno zakonu i ostalim pozitivnim propisima, dužan je poštivati obveze iz koncesijskog odobrenja, odnosno ugovora o koncesiji na pomorskom dobru.

Korisnik koncesijskog odobrenja, odnosno ugovora o koncesiji na pomorskom dobru, dužan je pridržavati se propisa o sigurnosti plovidbe, zaštite okoliša i reda na pomorskom dobru, te uvažavati značaj pomorskog dobra kao općeg dobra.

**Članak 82.**

Zabranjeno je dovoditi i puštati kućne ljubimce na prostore dječjih igrališta, cvjetnjake ili uređene travnjake, te prirodne i uređene plaže.

Kućni ljubimci mogu se dovoditi i puštati na javnim površinama koje su za tu namjenu određene i posebno označene, te na javnim površinama na kojima to nije izričito zabranjeno.

Vlasnik, odnosno posjednik kućnog ljubimca dužan je odmah očistiti javnu površinu koja je onečišćena otpacima njegovog kućnog ljubimca.

Uvjeti i način držanja pasa i mačaka, postupanje s neupisanim psima, psima i mačkama lutalicama, propisano je posebnom Odlukom.

**Članak 83.**

Na svim javnim površinama,zabranjeno je konzumiranje alkoholnih pića, osim kada se javne površine, temeljem odobrenja općinskog načelnika, koriste kao terasa za pružanje ugostiteljskih usluga.

Iznimno, rješenjem kojim se odobrava korištenje javnih površina za organiziranje javnog okupljanja radi ostvarivanja gospodarskih, vjerskih, kulturnih, humanitarnih, športskih, zabavnih i drugih interesa, može se odrediti da je konzumiranje alkoholnih pića na tim javnim površinama dopušteno.

Po okončanju odobrenog javnog okupljanja iz stavka 2. Ovog članka, organizator okupljanja je dužan korištene javne površine odmah po isteku odobrenog vremena korištenja očistiti i dovesti u prijašnje stanje.

1. **Javnoprometne površine**

**Članak 84. \*\*\*\*\***

 Javnoprometne površine moraju se redovito čistiti i prati, te otklanjati na njima uočena oštećenja i nedostaci.

Javnoprometne površine se u periodu od 01.svibnja do 01. listopada čiste u pravilu danju, a peru jednom mjesečno, a u ostalom periodu po potrebi, noću između 02,00 i 05,00 sati

Izvanredno održavanje čistoće javnoprometnih površina odredit će se kada se zbog vremenskih nepogoda ili drugih prilika prekomjerno onečiste ili kada ih je iz bilo kojeg drugog razloga potrebno izvanredno očistiti.

Izvanredno održavanje čistoće javnoprometnih površina određuje općinski načelnik.

Ukoliko onečišćenje javnoprometnih površina učestalo prouzročuju iste pravne ili fizičke osobe, iste su ih dužne očistiti i oprati.

Prometna signalizacija: vertikalna, horizontalna i svjetlosna, kao i druga oprema i uređaji moraju se redovito održavati u čistom i ispravnom stanju.

Ukrasna živica i drugo raslinje u tijelu prometnice i zoni raskrižja mora se redovito orezivati i održavati do visine i širine koje ne ugrožavaju sigurnost prometa.

Ukoliko osobe iz stavka 5.ovog članka ne očiste i ne operu onečišćene javnoprometne površine, iste će biti očišćene od strane treće osobe a o njihovu trošku.

**Članak 85.**

Zabranjeno je na javnoprometnim površinama obavljati bilo kakve radove, osim radova redovitog održavanja tih površina ili površina koje se nalaze neposredno uz javnoprometne površine.

Zabranjeno je ograđivanje javnoprometnih površina postavljanjem zapreka, pokretnih naprava, objekata i uređaja, istovar, smještaj i ukrcaj građevinskog materijala, podizanje skela, ograda gradilišta i sličnih građevinske radove bez odobrenja općinskog načelnika.

Za istovar, smještaj i ukrcaj građevinskog materijala, podizanje skela, ograda gradilišta, popravke vanjskih dijelova zgrada i sličnih građevinskih radova, može se u opravdanim slučajevima i privremeno, koristiti javnoprometna površina, sukladno propisima o gradnji i sigurnosti prometa uz odbrenje nadležnog tijela..

**Članak 86.**

Izvođač građevinskih radova dužan je osigurati da se zemlja ne rasipa, a drugi rastresiti materijal treba držati u sanducima i ogradama, ako radovi na istom mjestu traju duže od 24 sata.

Miješanje betona i maltera dopušteno je u posebnim posudama (miješalicama), na plastičnim folijama ili limovima.

Ako se javnoprometna površina upotrebljava za istovar i utovar rastresitog materijala (šuta, žala i slično), na njoj se smije složiti samo onoliko materijala koliko se može odvesti u tijeku jednog dana.

**Članak 87.**

Odobrenje za korištenje javnoprometne površine za radove iz članka 85. ove Odluke izdaje, na zahtjev izvođača ili investitora radova, općinski načelnik.

Uz zahtjev za odobrenje investitor je dužan priložiti akt nadležnog tijela kojim se dokazuje legalnost gradnje.

Odobrenjem iz stavka 1. ovog članka odredit će se uvjeti, način i vrijeme izvođenja radova.

Za vrijeme obavljanja radova iz članka 85. ove Odluke, izvođač je dužan poduzeti sve propisane i uobičajene mjere sigurnosti. Za sigurnost radova i za izvođenje radova sukladno odobrenju za privremeno korištenje javne površine, odgovorni su izvođač i investitor radova solidarno.

**Članak 88.**

Zabranjeno je crtanje i pisanje po javnoprometnim površinama bez odobrenja nadležnog tijela, osim iscrtavanja prometne signalizacije sukladno posebnim propisima.

Zabranjeno je oštećivati ili uništavati postavljenu prometnu signalizaciju: vertikalnu, horizontalnu i svjetlosnu, kao i drugu opremu i uređaje na javnoprometnoj površini.

Vozač vozila koje sudjeluje u prometu na javnoprometnoj površini istu ne smiju onečišćavati ispuštanjem ulja, nanošenjem blata, rasipanjem tekućeg i rasutog (sipkog) materijala, rasutog tereta i slično.

Vozač vozila koji prevozi pijesak, papir, sjeno, lišće, PVC materijal i drugi rasuti (sipki) teret, vozilo mora prekriti ceradom, gustom mrežom ili na drugi način osigurati da se materijal ne rasipa po javnoprometnoj površini.

1. **Javne zelene površine**

**Članak 89.**

Javne zelene površine moraju se redovno održavati, čistiti i uređivati sukladno godišnjem Programu održavanja komunalne infrastrukture na području Općine.

Javne zelene površine održava i uređuje pravna ili fizička osoba kojoj je to Općina povjerila.

Javne zelene površine kojima ne upravlja Općina moraju održavati i čistiti vlasnici, odnosno korisnici tih površina.

**Članak 90.**

Nadzor nad izvršenjem Programa iz članka 89. ove Odluke provodi Općinski načelnik.

**Članak 91.**

Pod održavanjem javnih zelenih površina podrazumijeva se osobito:

* kosidba trave;
* obnavljanje i rekonstrukcija zapuštenih zelenih površina;
* uklanjanje starih i bolesnih stabala i zamjena novima;
* uklanjanje otpalog granja, lišća i drugih otpadaka;
* održavanje posuda s ukrasnim biljem;
* održavanje pješačkih staza, naprava i opreme na javnim zelenim površinama;
* postavljanje zaštitnih ograda na mjestima uništavanja zelenih površina;
* redovito održavanje, te zamjena zaštitnih stupića i ograda;
* održavanje dječjih igrališta;
* obnova uništenog i dotrajalog biljnog materijala;
* rezidba i oblikovanje stabala i grmlja;
* okopavanje bilja;
* zalijevanje zelenih površina i bilja;
* preventivno djelovanje na sprječavanju biljnih bolesti, štetnika i slično;
* gnojidba i prehranjivanje bilja.

**Članak 92.**

Pravna ili fizička osoba koja upravlja ili gospodari športskim i rekreacijskim površinama, park šumama, grobljima, kupalištima i drugim površinama, dužna je organizirati pravilno korištenje tih površina, održavati red i čistoću na njima.

**Članak 93.**

Zabranjeno je na javnim zelenim površinama obavljati bilo kakve radove ili prekopavanja bez odobrenja nadležnog tijela, osim redovnog održavanja tih površina.

**Članak 94.**

Stabla i drugo zelenilo vlasnici ili posjednici moraju se održavati tako da ne predstavljaju opasnost ili da ne ometaju promet ljudi i vozila na javnim površinama.

Ukoliko stabla i drugo zelenilo predstavljaju opasnost ili ometaju promet ljudi ili vozila komunalni redar naredit će rješenjem poduzimanje mjera radi otklanjanja uočenih nedostataka.

Ukoliko vlasnik ili posjednik ne postupi po rješenju iz prethodnog stavka, naložene radnje izvršit će se putem treće osobe, a na trošak vlasnika ili korisnika.

**Članak 95.**

U cilju ukrašavanja Općine ili zaštite javnih površina, nadležno tijelo može izdati odobrenje za postavljanje prikladnih posuda sa ukrasnim biljem.

Postavljene posude s ukrasnim biljem moraju se redovito održavati, što podrazumijeva i sadnju, te zalijevanje ukrasnog bilja, a održava ih pravna ili fizička osoba koja je posude postavila.

Ukoliko se posude s ukrasnim biljem postavljene na javnim površinama ne održavaju u skladu s prethodnim stavkom, naredit će se njihovo uklanjanje.

**Članak 96.**

Na javnim zelenim površinama bez odobrenja nadležnog tijela zabranjeno je:

1. raskopavanje;
2. izgradnja parkirališta i kolnih prilaza, odnosno prenamjena javnih zelenih površina;
3. odlaganje građevinskog i drugog materijala, kontejnera, organizacija gradilišta i sl.;
4. postavljanje bilo kakvih objekata, uređaja, pokretnih naprava, reklama i sl.;
5. postavljanje električnih, telefonskih, toplinskih i drugih vodova;
6. ograđivanje javnih zelenih površina;
7. sadnja ili uklanjanje drveća i grmolikog bilja;
8. kampiranje.

**Članak 97. \*\*\*\*\*\***

Radi očuvanja fonda stabala u Općini te zbog izrazitog ekološkog značaja sječa, obrezivanje i sadnja stabala na javnim zelenim površinama, ako nisu obuhvaćene Programom održavanju komunalne infrastrukture mogu se izvršiti samo uz odobrenje nadležnog tijela.

Odobrenjem se iz prethodnog stavka određuje se obujam zamjenske sadnje, biljna vrsta, lokacija i vrijeme.

**Članak 98.**

Na javnim zelenim površinama osobito se zabranjuje:

1. zaustavljanje, ostavljanje i vožnja motornih vozila (osim vozila koja se koriste za održavanje javnih zelenih površina i komunalnih uređaja na njima);
2. oštećivanje drveća, grmlja, cvjetnjaka, živica i drugog raslinja, te na drveće lijepiti plakate;
3. brati plodove, rezati i otuđivati grane, listove i cvjetove, otuđivati bilje, te poduzimati i druge neovlaštene zahvate (sadnja bilja i slično);
4. uništavanje, mehaničko oštećivanje, uklanjanje ili premještanje parkovne opreme i pisanje grafita;
5. vezanje bicikla, motora, prikolica, kolica i sl. za drveće, grmlje i parkovnu opremu;
6. odlaganje građevnog materijala, glomaznog otpada, šuta, ulja, boja i dr.;
7. rezanje, odnosno prekidanje korijenja stabla, kao i polaganje podzemnih instalacija na udaljenosti manjoj od dva metra od debla pojedinog stabla bez odobrenja;
8. kopanje i odvoženje zemlje, pijeska, humusa i slično;
9. postavljanje bilo kakvih objekata, uređaja, naprava, reklama, reklamnih panoa i slično;
10. postavljanje stolova, stolica i slično;
11. uništavanje šahti, rasprskivača, te ostalih nadzemnih dijelova vodonatapnih sustava;
12. šetanje i puštanje kućnih ljubimaca po uređenim javno zelenim površinama i njihovo onečišćenje;
13. loženje vatre i potpaljivanje stabala;
14. kampiranje;
15. nenamjensko korištenje javnih zelenih površina;
16. na bilo koji način onečišćivati i uništavati zelenu površinu, stabla, zasade i parkovnu opremu;
17. obavljanje nužde i pljuvanje.

Vlasnik, odnosno korisnik vozila odgovoran je za zaustavljanje i ostavljanje vozila na javnim zelenim površinama.

Vlasnik, odnosno korisnik vozila, odgovoran je za vožnju vozila na javnim zelenim površinama.

Ako počinitelj prekršaja nije utvrđen u trenutku počinjenja prekršaja ili nije zatečen na mjestu počinjenja prekršaja, dužan je po primitku obavijesti o počinjenom prekršaju Nadležnom tijelu dostaviti podatke o osobi koja je vozilo koristila u trenutku počinjenja prekršaja, a u protivnom on snosi prekršajnu odgovornost za počinjeni prekršaj.

Vlasnik, odnosno korisnik vozila dužan je nadoknaditi Općini štetu koju je na javnoj zelenoj površini počinio parkiranjem vozila i to u iznosu koji, prema hortikulturnoj vrijednosti pojedinog dijela javne zelene površine, procijeni pravna osoba kojoj su povjereni poslovi održavanja javnih zelenih površina.

1. **Pomorsko dobro**

**Članak 99.**

Zabranjeno je bez koncesije ili koncesijskog odobrenja na  pomorskom dobru postavljati pokretne naprave, kioske, reklame, vozila bez registarskih oznaka i izvoditi bilo kakve radove.

Postupak i uvjeti dodjele koncesije i koncesijskog odborenja uredit će se poebnom odlukom.

**Članak 100.**

Zabranjeno je na bilo koji način onečišćavati ili odlagati otpad na pomorskom dobru.

**IV. KORIŠTENJE JAVNIH POVRŠINA**

**Članak 101.**

Javne površine na području Općine koriste se u skladu s njihovom namjenom.

**Članak 102.**

Javne površine se mogu privremeno koristiti za postavljenje:pokretnih naprava, kioska, montažnih objekata i slično, stolova za pružanje ugostiteljskih usluga, pokretnih reklama, zabavnih radnji i cirkusa, ledenica za sladoled i rashladnih vitrina za piće, aparata za kokice i razne slastice, automata za prodaju napitaka, sladoleda, cigareta i slične robe, peći za pečenje plodina, građevinskih skela, kontejnera i slično, pozornica i drugih privremenih građevina i predmeta za potrebe održavanja javnih manifestacija i sajmova, izlaganje robe, održavanje prezentacija radi reklamiranja ili prodaje određenih proizvoda, održavanje javnih skupova, priredbi i manifestacija, organizaciju gradilišta, odlaganje građevinskog materijala i druge namjene.

Uvjeti, postupak i način davanja javnih površina na privremeno korištenje uredit će se poesbnom odlukom.

**Članak 103.**

Zabranjeno je koristiti javne površine za igru i sport, osim ukoliko one nisu za tu svrhu namijenjene.

Javnu površinu uređenu kao dječje igralište i opremu (trampolin, klackalice, njihalice, ljuljačke, penjalice, vrtuljci i slično) dopušteno je koristiti samo dobnoj skupini za koju je to namijenjeno.

Na javnim površinama nije dopušteno organiziranje hazardnih igara i igara na sreću, prikupljanje donacija i milodara, bez odobrenja općinskog načelnikaa.

Zabranjeno je parkove, trgove, parkirališta, travnjake, dječja igrališta, rekreacijske površine, zelene površine, klupe i druga javna mjesta koristiti za ležanje i spavanje.

Zbog opasnosti za sigurnost ljudi i imovine zabranjeno je bez odobrenja nadležnog ministarstva koristiti pirotehnička sredstva na javnim površinama.

**Članak 104.(104.)**

Zauzimanjem javnih površina ne smije se spriječiti ili onemogućiti korištenje susjednih objekta i javnoprometnih površina, odnosno za zauzimanje javne površine moraju biti ispunjeni sljedeći uvjeti:

1. prostor koji ostaje za prolaz pješaka ne smije biti uži od 2 m;
2. zauzimanje javnih površina mora odgovarati propisima o sigurnosti prometa i svojim položajem ne smije smanjivati preglednost i onemogućiti odvijanje prometa;
3. zauzimanjem javnih površina ne smije se onemogući pristup vatrogasnim vozilima, vozilima hitne medicinske pomoći i korištenju hidranta;
4. zauzimanjem se ne smije stvarati prekomjerna buka i dodatno onečišćenje javnih površina;
5. korisnici su dužni zauzete javne površine održavati i držati u urednom stanju.

**Članak 105.**

Privremeno korištenje javne površine **neće** se odobriti podnositelju zahtjeva:

1. ako javna površina ne zadovoljava propisane uvjete za namjenu za koju se

traži korištenje;

1. ako ima dugovanja prema Općini i trgovačkim društvima u vlasništvu Općine

po bilo kojoj osnovi;

1. ako ne priloži potrebnu dokumentaciju;
2. ako je prethodno koristio javnu površinu suprotno odobrenju, odnosno ako se

nije držao uvjeta iz odobrenja, uslijed čega je doneseno rješenje o ukidanju

odobrenja.

**Članak 106.**

Za privremeno korištenje javnih površina plaća se naknada.

Nadležno tijelo može odobriti privremeno korištenja javne površine bez plaćanja naknade ukoliko se koristi za:

1. održavanje humanitarnih i političkih skupova i manifestacija,
2. održavanje skupova i manifestacija koje organizira ili im je pokrovitelj Općina,
3. obavljanje osnovnih djelatnosti trgovačkih društva u vlasništvu ili većinskom vlasništvu Općine.

Besplatno korištenje javnih površina trgovačkim društvima u vlasništvu ili većinskom vlasništvu općinski načelnik može odobriti i u drugim slučajevima.

**Članak 107.**

Zabranjuje se zauzimanje javnih površina bez odobrenja Nadležnog tijela ili protivno uvjetima utvrđenim odobrenjem.

**1. Postavljanje pokretnih naprava, kioska, montažnih objekata i slično**

**Članak 108.**

Pokretne naprave, kiosci, montažni objekti i druge naprave, te naprave za potrebe javnih manifestacija, postavljaju se tako da svojim položajem i smještajem što bolje ispune svrhu i namjenu za koju se koriste.

Naprave i objekti iz stavka 1. ovog članka, mogu se prema svojoj namjeni postavljati samo na onim mjestima na kojima se zbog toga neće stvarati suvišna buka, nečistoća ili ometati promet, te na onim mjestima nakojima se neće umanjiti estetski i opći izgled toga mjesta, a imajući u vidu sadržaj turističke ponude Općine.

Postavljanjem montažnih objekata i drugih naprava iz stavka 1. ovog članka ne smije se ometati korištenje zgrada ili drugih objekata i ugrožavati sigurnost prometa, te uništavati javne zelene površine.

Smještaj naprava i objekata iz stavka 1. ovog članka u blizini križanja mora odgovarati uvjetima osigurnosti prometa, te svojim položajem ne smije smanjivati preglednost i odvijanje prometa.

**Članak 109. \*\*\*\*\*\***

Lokacije za postavljanje pokretnih naprava i kioska na javnim površinama određuju se Planom i cjenikom korištenja javnih površina koje donosi općinski načelnik.

Odobrenje za postavljanje pokretnih naprava i kioska na javnim površinama daje općinski načelnik, sukladno Planu iz stavka 1. ovoga članka.

Zabranjeno je postavljanje pokretnih naprava, kioska, montažnih objekata i slično, bez odobrenja ili suprotno odobrenju nadležnog tijela.

Visina i način plaćanja naknade za korištenje javnih površina, te drugi odnosi s timu vezi uređuju se Planom i stavka 1.ovog članka.

Vlasnici pokretnih naprava, kioska, montažnih objekata i slično, moraju ih držati urednima i ispravnima, te redovito čistiti njihov okoliš.

Odobrenjem iz stavka 2. ovog članka određuje se: lokacija za postavljanje objekta, veličina objekta, te izgled ivrijeme na koje se objekt postavlja.

Uz zahtjev za postavljanje pokretne naprave, kioska, montažnog objekta i slično, potrebno je priložiti skicu objekta, fotomontažu objekta i tehnički opis, te potvrdu nadležnih tijela o plaćenim svim dospjelim obvezama.

**Članak 110.**

Zabranjeno je postavljati na javnu površinu montažne objekte i druge naprave za potrebe javnih manifestacija bez odobrenju ili suprotno odobrenju Nadležnog tijela.

**Članak 111.**

Na javnim površinama zabranjeno je izlaganje i nuđenje robe na prodaju putem pokretnih prodavača, kao i pružanje marketinških i sličnih usluga bez odobrenja ili suprotno odobrenju Nadležnog tijela.

**2. Postavljanje ugostiteljskih terasa (štekata) na javnim površinama**

**Članak 112.**

Javne površine se za postavljanje stolova, stolica, suncobrana, tendi, montažnih nadstrešnica, pokretne ograde različite podne podloge, ledenice za sladoled, rashladne vitrine za piće i slastice, aparata za kokice, aparata za pravljenje i prodaju sladoleda, napitaka, žardinjere sa cvijećem i zelenilom i slično, radi organiziranja otvorenih terasa (štekata), dodjeljuju isključivo za obavljanje ugostiteljske djelatnosti.

Predmeti iz prethodnog stavka, kao i stalci, police, reklamni panoi i slično, postavljaju se isključivo u okviru odobrene javne površine.

Odobrenje za korištenje javne površine iz stavka 1. ovog članka izdaje općinski načelnik, a sukladno Planu i cijeniku korištenja javnih površina.

Odobrenjem iz stavka 3. ovog članka određuje se: lokacija, veličina površine, vrijeme i način korištenja.

Za namjenu iz stavka 1. ovog članka, javna površina može se dati na korištenje uz uvjet:

− da zauzimanje određene javne površine ne ugrožava sigurnost i redovan protok

sudionika u prometu,

* da ne zaklanja prometnu i drugu signalizaciju i ne umanjuje pregelednost,

− da zauzimanje određene javne površine ne sprječava i ne remeti slobodan prolaz vozila

javnih službi (hitna pomoć, vatrogasci, policija, komunalna služba i slično.),

− da se podnositelj zahtjeva u prethodnom korištenju iste ili druge javne površine nije

ponašao sukladnoodredbama o komunalnom redu i javnom redu i miru na

području Općine,

− da je podnositelj zahtjeva kao raniji korisnik iste ili druge javne površine uredno i na

vrijeme plaćao sve obveze po osnovi korištenja javne površine i da je koristio javnu

površinu u skladu s uvjetima iz odobrenja,

− da u trenutku podnošenja zahtjeva podnositelj nema dugovanja prema Općini po osnovi

poreza, doprinosa, naknada i drugih prihoda koji su zakonom ili drugim propisima

utvrđeni kao prihod Općine.

− da u trenutku podnošenja zahtjeva podnositelj zahtjeva nema dugovanja prema

trgovačkim društvimau vlasništvu ili većinskom vlasništvu Općine.

Zabranjeno je na javnim površinama postavljanje predmeta iz stavka 1. i 2. ovog članka bez odobrenja ili suprotno odobrenju Nadležnog tijela.

**Članak 113.**

Vlasnici ili korisnici poslovnih prostora koji koriste javnu površinu, dužni su je održavati čistom i urednom.

Nakon isteka radnog vremena korisnika javne površine, zabranjeno je zadržavanje i okupljanje te posluživanje hrane i pića na toj javnoj površini.

Stolovi i stolice, zaštita od sunca (suncobrani, tende, montažne nadstrešnice i sl.), kao i ostala oprema na javnoj površini, moraju biti od kvalitetnog materijala, tehnički ispravni i primjereno oblikovani.

**Članak 114.**

Vlasnik ili korisnik poslovnog prostora za postavljanje tende, suncobrana, montažnih nadstrešnica, stolova i stolica i sl. na javnu površinu, mora ishoditi odobrenje općinskog načelnika.

Zabranjeno je postavljanje tende, suncobrana, montažnih nadstrešnica, stolova i stolica i sl. na javnu površinu bez odobrenja ili suprotno odobrenju tijela iz stavka 1. ovog članka.

Ukoliko je javna površina završno obrađena kamenim opločenjem zabranjuje se postavljanje tende, suncobrana i slično na način da se vertikalni nosači učvršćuju u kameno opločenje, no se smije učvrstiti isključivo u fugu kamenog opločenja.

**Članak 115.**

Vlasnik ili korisnik poslovnog prostora dužan je nakon isteka ugovora ili rješenja o korištenju javne površine, ukloniti stolove, stolice i ostalu opremu s javne površine, te istu dovesti u prvobitno stanje.

Eventualna oštećenja kamenog opločenja nastala od strane korisnika javne površine, isti je dužan popraviti ovlastitom troškuu roku od 8 dana od njihovog nastanka, odnosno dana kad su oštećenja utvrđena.

U slučaju da korisnik javne površine ne postupi po stavku 1. i 2. ovog članka Općina će izvršiti popravke iz navedenih stavaka putem treće osobe, ao trošku korisnika javne površine.

**Članak 116.**

Uređenje i opremanje odobrenih javnih površina koje podrazumijeva veće, složenije i obimnije zahvate u prostoru, dopušteno je isključivo uz posebno odobrenje općinskog načelnika**.**

**3. Prigodno uređenje javnih površina**

**Članak 117. \*\*\*\*\*\***

U povodu državnih i drugih blagdana, obljetnica, raznih kulturnih i športskih manifestacija i sličnih događanja, može se organizirati prigodno uređivanje javnih površina.

Prigodno uređivanje javnih površina iz stavka 1. ovoga članka organizira se privremenim postavljanjem objekata, uređaja, pokretnih naprava, opreme, ukrasa, ukrasnih žaruljica, božićnih drvaca i slično.

Za privremeno postavljanje montažnih objekata, uređaja, pokretnih naprava, opreme i slično, na javne površine, potrebno je odobrenje nadležnog tijela.

Svjetleće žaruljice, ukrasni predmeti bez reklamnih poruka, ukrasna drvca i slično, postavljaju se prema uvjetima i na način koji utvrđuje općinski načelnik.

Pravna ili fizička osoba, obrtnik, udruga i sl. koja je postavila predmete iz stavka 2. ovog članka iste je dužna ukloniti najkasnije u roku od 3 dana od prestanka prigode iz stavka 1. ovog članka.

Ako osoba iz stavka 5.ovog članka u roku iz stavka 5.ovog članka ne ukloni postavljene predmete s javne površine, isti će se ukloniti putem treće osobe a o trošku osobe iz stavka 5.ovog članka.

**4. Postavljanje reklama na javnim površinama**

**Članak 118.**

Reklama na javnoj površini svojim oblikom, materijalom, dimenzijama i bojama mora se uklopiti u postojeće okruženje, ne smije ugrožavati sigurnost prometa, niti zaklanjati postojeću prometnu signalizaciju.

Reklame se ne mogu postavljati na javne površine unutar drvoreda, unutar skupine stabala, grmlja, živice, unutar parkova, trgova, dječjih igrališta i slično.

Reklama može biti osvijetljena.

Vlasnik reklame na javnoj površini istu je dužan držati u urednom i ispravnom.

**Članak 119.**

Zahtjevu za izdavanje odobrenja za postavljanje reklame na javnoj površini podnositelj je dužan priložiti idejno rješenje, tehnički opis, skicu ili fotomontažu mjesta na kojem se reklama postavlja (mikrolokacija), a za svjetleće reklame vrstu osvjetljenja i opis priključka na elektromrežu.

**Članak 120.**

Lokacije za postavljanje reklama na javnim površinama određuju se Planom korištenja i namjene javnih površina za postavljanje reklama koje donosi općinski načelnik.

Odobrenje za postavljanje reklama na javnoj površini daje nadležno tijelo sukladno Planu korištenja i namjene javnih površina.

Za postavljanje reklama na javnoj površini plaća se naknada sukladno posebnoj odluci.

Smatra se da je reklama postavljena na javnu površinu i kada se montira na objekt koji je u vlasništvu pravnih ili fizičkih osoba, ako se reklama u cijelosti ili dijelom nalazi u zračnom prostoru iznad javne površine. Za tako postavljenu reklamu također je potrebno ishoditi odobrenje tijela iz stavka 2. ovog članka, te se za istu plaća naknada iz prethodnog stavka.

Zabranjeno je postavljanje reklama na javnim površinama bez odobrenja ili suprotno odobrenju nadležnog tijela.

**5. Parkiranje i zaustavljanje vozila na javnoprometnim površinama**

**Članak 121.**

Na području Općine javnoprometne površine koriste se za zaustavljanje i parkiranje vozila samo ako su iste posebnim propisima i odgovarajućom prometnom signalizacijom određene za tu namjenu.

Na području Općine zabranjeno je za zaustavljanje i parkiranje vozila i autobusa koji prevoze turističko-izletničke grupe, radi ulaska i izlaska putnika, koristiti javnoprometne površine koje nisu određene za tu namjenu.

Zaustavljanje i parkiranje autobusa iz stavka 2. ovog članka može se obavljati na autobusnom stajalištu, hotelskom parkiralištu ili na za to određenim drugim mjestima.

Na javnoprometnim površinama ne smiju se ostavljati vozila koja se zbog dotrajalosti ne upotrebljavaju uprometu (oštećena u sudaru, neregistrirana, neispravna i slično).

Zabranjeno je koristiti javnoprometne površine: trgove, šetnice, nogostupe, pješačke zone, staze, obalne putove i pristaništa, za zaustavljanje i kretanje vozila.

Zabrana iz prethodnog stavka ne odnosi se na vozila s posebnim odobrenjem nadležnog tijela.

**6. Korištenje javnih zelenih površina**

**Članak 122.**

Za postavljanje objekata, uređaja i naprava, te obavljanje bilo kakvih radova na javnim zelenim površinama, osim radova redovnog održavanja javnih zelenih površina, potrebno je odobrenje nadležnog tijela.

Odobrenjem iz stavka 1. ovog članka određuje se: lokacija za postavljanje objekta, izgled objekta, uređaja ili naprave koja se postavlja, način uređivanja zauzete površine i vrijeme njenog korištenja.

Ukoliko se radi o korištenju javnih zelenih površina u svrhu izvođenja određenih radova, odobrenjem iz stavka 1. ovog članka određuje se lokacija na kojoj se radovi obavljaju, vrsta radova, uvjeti za izvođenje radova, te obveza i način očuvanja i sanacije javne zelene površine nakon završetka radova.

Uz zahtjev za izdavanje odobrenja iz stavka 1. ovog članka, podnositelj zahtjeva treba priložiti skicu lokacije, idejno rješenje ili fotomontažu mjesta na kojem se objekt, uređaj ili naprava postavlja, odnosno na kojem se izvode radovi (mikrolokacija), te dokaz o podmirenju svih dospjelih obveza prema Općini.

Zabranjeno je postavljanje objekata, uređaja ili naprava, te obavljanje bilo kakvih radova na javnim zelenim površinama, bez odobrenja ili suprotno odobrenju iz stavka 1. ovog članka.

**Članak 123.**

Za postavljanje parkovne opreme na javnim zelenim površinama potrebno je odobrenje općinskog načelnika.

Pod parkovnom opremom u smislu ove Odluke smatra se: ljuljačka, tobogan, penjalica, vrtuljak i slične naprave za igru djece, klupa, stol, parkovna ogradica, zaštitni stupići, kante za otpatke i slično.

U odobrenju iz stavka 1. ovog članka odredit će se mjesto i način postavljanja, izgled opreme i drugi uvjeti od značenja za izgled i uređenost javne zelene površine.

Dotrajala parkovna oprema mora se u što kraćem rokupopraviti ili zamijeniti novom.

Zabranjeno je postavljanje parkovne opreme na javnim zelenim površinama bez odobrenje ili suprotno odobrenju iz stavka 1. ovog članka.

**Članak 124.**

Prilikom gradnje objekta uz javnu zelenu površinu, izvođač, odnosno investitor dužan je u pravilu sačuvati postojeća stabla, te ih zaštititi na način da se deblo obloži oplatama ili zaštiti na drugi način.

**Članak 125.**

Bez odobrenja ili suprotno odobrenju općinskog načelnika na javnoj zelenoj površini naročito je zabranjeno:

* prekopavati javne zelene površine,
* postavljati bilo kakve objekte, naprave, reklamne panoe,
* odlagati građevinski materijal,
* sjeći i saditi bilje,
* ložiti vatru i bacati opuške i slične lako zapaljive predmete.

Troškove sanacije i čišćenja javne zelene površine na kojoj su obavljeni radovi bez odobrenja ili suprotno odobrenju, snose izvođač odnosno investitor radova solidarno.

**7. Prokopi, istovar i utovar građevinskog materijala, postavljanje skela, krana i ograda, te ostali građevinski radovi na javnim površinama**

**Članak 126.**

Zabranjeno je na javnim površinama obavljati bilo kakve radove bez odobrenja, odnosno suprotno odobrenju nadležnog tijela.

U slučaju hitnih intervencija komunalnih poduzeća radi saniranja kvarova na vodovodnim, elektroenergetskim i dugim sustavima vitalnim za normalno funkcioniranje Općine ili građana, uz prethodnu obavijest moguće je izvršiti prokop javnih površina bez odobrenja nadležnog tijela.

Investitor, odnosno izvođač radova dužan je nakon izvršenih radova na javnim površinama istu vratiti u prvobitno stanje.

Ukoliko investitor, odnosnoizvođač radova ne vrati javnu površinu u prvobitno stanje, Pšćina ili osoba koju Općina za to ovlasti, izvršiti će povrat  javne površine u prvobitno stanje o trošku investitora, odnosno izvođača radova.

**Članak 127.**

Za prokope, istovar, smještaj i utovar građevnog materijala, postavu kontejnera za potrebe gradilišta, postavljanje građevinskih skela, krana i ograda gradilišta za sanaciju i rekonstrukciju ili zaštitu od padanja dijelova fasada, popravak vanjskih dijelova zgrada i slične građevinske radove ili gradnju objekta, može se privremeno u opravdanim slučajevima koristiti javne površine i druge površine uz nju, sukladno propisima o gradnji i sigurnosti prometa.

Za obavljanje radova iz prethodnog stavka na javnoj površini i drugim površinama uz nju investitor, odnosno izvođač radova dužan je ishoditi odobrenje nadležnog tijela kojim će se utvrditi lokacija, uvjeti i vrijeme trajanja radova, mjere sigurnosti i zaštite, uvjeti saniranja javne površine i slično, te obveza dovođenja javne površine u prvobitno stanje.

Zahtjev za izdavanje odobrenja iz stavka 2. ovog članka mora sadržavati: opis radova, vrijeme potrebno za obavljanje radova i zauzimanje javne površine, tehničku dokumentaciju o prokopu i dozvole sukladno propisima o gradnji.

Zabranjeno je obavljanje radova iz stavka 1. ovog članka bez odobrenja ili suprotno odobrenju nadležnog tijela.

**Članak 128.**

Nakon ishođenja odobrenja iz prethodnog članka, a prije započinjanja radova, te nakon završetka istih, investitor, odnosno izvođač radova dužan je o tome obavijestiti komunalno redarstvo.

**Članak 129.**

Prilikom izvođenja radova iz članka 131. i 132. ove Odluke investitor, odnosno izvođač radova dužni su poduzeti sve propisane i uobičajene mjere sigurnosti, te mjere zaštite javne površine.

Za sigurnost radova i zaštitu javne površine odgovorni su investitor i izvođač radova solidarno.

**Članak 130.**

Pod prokopima se podrazumijevaju radovi na iskopima kanala na javnoprometnim površinama, javnim zelenim površinama te sanacija navedenih površina nakon završenih radova.

Radi građenja, rekonstrukcije i održavanja objekata i uređaja komunalne i druge infrastrukture, može se vršiti prokop javne površine, privremeno zauzeti javna površina i privremeno ograničiti promet vozila i pješaka. Za privremenu regulaciju prometa potrebno je ishoditiprometni elaborat.

Pod radovima u smislu stavka 1. ovog članka podrazumijevaju se gradnja, rekonstrukcija, sanacija, zamjena ili uklanjanje vodova, objekata i uređaja komunalne i druge infrastrukture, te postavljanje elektroenergetskog i telefonskog priključka na električni i telefonski sustav, kao i priključaka na komunalnu infrastrukturu (opskrba pitkom vodom, odvodnja otpadnih voda i drugo).

**Članak 131.**

Privremeno korištenje javne površine za postavljanje građevinskih skela, krana i ograda gradilišta i slično za potrebe gradilišta odobrava se na vrijeme do 2 mjeseca, uz mogućnost ponovnog produženja ukoliko to radovi zahtijevaju.

Ako se s radovima na objektu ne započne u roku od sedam dana od dana postavljanja građevinske skele, krana ili ograde gradilišta, ili ako se na vrijeme duže od 30 dana zaustavi gradnja, investitor, odnosno izvođačradova (podnositelj zahtjeva) dužan je građevinsku skelu, kran ili ogradu gradilišta i drugi materijal odmah ukloniti s javne površine.

Ako podnositelj zahtjeva ne postupi sukladno stavku 2. ovog članka, komunalni redar naredit će rješenjem investitoru, odnosno izvođaču radova uklanjanje građevinske skele, krana, ograde gradilišta i drugog materijala putem treće osobe, na trošak investitora, odnosno izvođača.

**Članak 132.**

Investitor, odnosno izvođač građevinskih radova dužan je osigurati da se zemlja ne rasipa, da se vreće i otpad ne raznose po javnim površinama, a ostali rastresiti materijal da se drži u sanducima i ogradama ako radovi na istom mjestu traju duže od 24 sata.

Građevinski materijal mora biti stalno složen, tako da ne ometa otjecanje oborinskih voda.

Miješanje betona i maltera dopušteno je smo u posebnim posudama (miješalicama), te na plastičnim folijama ili limovima.

Prolaz ispod skela investitor, odnosno izvođač građevinskih radova dužan je zaštititi od sipanja i padanja materijala, a uz vodoravnu mora osigurati i okomitu zaštitu.

**Članak 133.**

Prigodom izvođenja radova iz članka 131. i 132. ove Odluke investitor, odnosno izvođač građevinskih radova dužan je poduzimati mjere sprečavanja onečišćavanja javnih površina, a osobito:

1. čistiti, odnosno osigurati čišćenje javnoprometne površine oko gradilišta od svih vrsta građevinskih i drugih materijala, blata i slično, čije taloženje na javnoprometnim površinama je posljedica izvođenja radova;
2. polijevati trošni materijal za vrijeme rušenja građevinskih objekata kako bi se spriječilo stvaranje prašine;
3. čistiti ulične slivnike u neposrednoj blizini mjesta na kojima se radovi izvode;
4. deponirati građevni materijal u okviru gradilišta tako da se ne ometa promet i slobodno otjecanje vode, te da se materijal ne raznosi po javnim površinama.

**Članak 134.**

Kod većih zemljanih radova nadležno tijelo odredit će investitoru, odnosno izvođaču građevinskih radova ulice kojima će vršiti odvoz i dovoz materijala.

**Članak 135.**

Nakon završetka radova investitor, odnosno izvođač dužan je s javne površine ukloniti sav materijal, opremu i predmete u roku od 24 sata od završetka radova, a oštećenja na javnim površinama otkloniti o svom trošku u roku od 5 dana, te zauzetu javnu površinu vratiti u prvobitno stanje, odnosno u stanje u kakvom je bila prije izvođenja radova.

Investitor, odnosno izvođač radova dužan je najkasnije 24 sata nakon završetka radova i uklanjanja materijala i opreme s korištene javne površine, obavijestiti komunalnog redara da mu zauzeta javna površina više nije potrebna.

Komunalni redar pregledat će korištenu javnu površinu i ako ustanovi da postoji kakvo oštećenje naredit će investitoru, odnosno izvođaču radova da o vlastitom trošku dovede korištenu javnu površinu u prvobitno stanje.

Ukoliko izvođač, odnosno investitor ne postupi po rješenju iz prethodnog stavka korištena javna površina dovest će se u prvobitno stanje putem treće osobe, a o trošku investitora, odnosno izvođača radova.

**Članak 136.**

Investitor, odnosno izvođač građevinskih radova dužan je višak zemlje od iskopa i otpadni građevinski materijal odlagati na za tu svrhu predviđena odlagališta- deponije.

Određivanje lokacije deponija odrediti će Općina sukladno prostornim mogućnostima.

Zabranjeno je odlagati zemlju od iskopa i otpadni građevinski materijal izvan odlagališta predviđenih za tu svrhu.

**Članak 137.**

Ako se javna površina upotrebljava za istovar i utovar rastresitog materijala (šuta, žala i slično) na njoj je dopušteno istovariti samo onoliko materijala koliko se može odvesti i utrošiti u tijeku jednog dana.

Zabranjeno je uz drveće na javnoj površini odlagati građevinski materijal, šut, glomazni i drugi otpad.

**Članak 138.**

Za iskrcaj ogrijeva, te za piljenje i cijepanje drva, ponajprije treba upotrebljavati vlastito zemljište.

U slučaju potrebe, javnoprometna površina može se, uz prethodno odobrenje općinskog načelnika, privremeno koristiti za iskrcaj ogrijeva, ali tako da se ne ometa cestovni i pješački promet, a drva se moraju složiti tako da se spriječi njihovo kotrljanje na kolnik.

Iskrcani ogrjev ili drugi materijali moraju se ukloniti s javne površine najkasnije u roku 24 sata, a upotrijebljena se površina mora odmah očistiti od piljevine i drugih nečistoća.

Zabranjeno je cijepati drva i izvoditi slične radove na javnim površinama.

Zabranjeno je javnu površinu upotrebljavati za poslove iz stavka 2. ovog članka bez odobrenje ili suprotno odobrenju općinskog načelnika.

**Članak 139.**

Utovar i istovar robe i materijala mora se obavljati ponajprije izvan javnih površina.

U opravdanim slučajevima, kao npr. radi nedostatka prostora ili kolnog ulaza i slično, istovar i utovar robe i materijala mogu se privremeno obaviti na javnim površinama, osim na mjestima na kojima je to izričito zabranjeno.

Ako se iznimno, roba i materijal moraju istovariti na javnu površinu, tada se moraju složiti tako da se ne ometa cestovni i pješački promet i moraju se čim prije ukloniti.

**V. SKUPLJANJE, ODVOZ I POSTUPANJE SA SAKUPLJENIM KOMUNALNIM**

**OTPADOM**

**Članak 140. \*\*\*\*\***

**Otpad je svaka tvar ili predmet koje posjednik odbacuje, namjerava ili mora odbaciti;**

Komunalni otpad u smislu ove Odluke jest otpad nastao u kućanstva, otpad koji nastane čišćenjem javnih površina, te otpad iz proizvodne i/ili uslužne djelatnosti, koji je po sastavu i svojstvima sličan otpadu iz kućanstva.

Komunalni otpad dijeli se na standardni, krupni i tehnološki otpad.

Standardni otpad je otpad koji svakodnevno nastaje u kućanstvima (npr. otpad od hrane i pića, ambalažni otpad i slično).

Krupni/glomazni otpad koji nastaje u stanovima, zajedničkim prostorijama u kućama i u poslovnim prostorijama, kao što su kućanski aparati, pokućstvo, sanitarni uređaji, kartonska i druga ambalaža u većim količinama ili većih dimenzija i slično,koji se obzirom na veličinu ne može odložiti u vreče ili posude za komunalni otpad.

Tehnološki otpad je otpad koji nastaje kao posljedica tehnoloških procesa proizvodnje, prerade i pružanja usluga, a po količini, sastavu i svojstvima, razlikuje se od ostalih vrsta komunalnog otpada iz stavka 1. ovog članka.

**Članak 141.**

Drugim otpadom u smislu ove Odluke smatra se sav drugi otpad koji nije obuhvaćen člankom 140.ove Odluke.

Drugi otpad prikuplja se i odlaže na način određen Odlukom o načinu prikupljanja komunalnog otpada i biorazgradivog komunalnog otpada na području Općine, te drugim propisima kojim se regulira ova problematika.

**Članak 142.**

Na području Općine poslove skupljanja, odvoza i odlaganja komunalnog otpada obavlja Komunalno Trpanj d.o.o. (u daljnjem tekstu: Davatelj usluge).

Vlasnici ili korisnici zgrada, stanova, poslovnih ili drugih prostorija, kao proizvođači otpada na području Općine (u daljnjem tekstu: Korisnik usluge) obvezni su koristiti komunalne usluge sakupljanja, odvoza i odlaganja komunalnog otpada na način i pod uvjetima propisanim Odlukom o načinu prikupljanja miješanog komunalnog otpada i biorazgradivog komunalnog otpada na području Općine i ovom Odlukom.

Korisnici usluge dužni su svoj komunalni otpad odlagati u postavljene posude za odlaganje komunalnog otpada.

Korisnici usluge dužni su za skupljanje, odvoz i odlaganje komunalnog otpada plaćati naknadu Davatelju usluge.

Naknadu za uslugu sakupljanja, odvoza i odlaganja komunalnog otpada određuje Davatelj usluge uz suglasnost općinskog vijeća. (ne vijeća no načelnika)

U izvršavanju obveze iz stavka 2. ovog članka Korisnici usluga dužni su poštovati pravila o načinu odlaganja komunalnog otpada.

Svi Korisnici usluge odvoza komunalnog otpada dužni su posjedovati posude za odlaganje otpada.

**Članak 143.**

Na području Općine komunalni otpad se sakuplja, odvozi i odlaže organizirano, prema utvrđenom rasporedu.

Davatelj usluge utvrđuje raspored odvoza komunalnog otpada na području Općine, o kojem je na prikladan načinobvezan obavijestiti Korisnike usluge.

Suglasnost na raspored odvoza komunalnog otpada daje općinski načelnik.

**Članak 144.**

Provođenje mjera za postupanje s komunalnim otpadom osigurava Davatelj usluge u suradnji s Općinom.

**Članak 145. \*\*\*\*\*\***

Korisnici usluge komunalni otpad odlažu u tipizirane posude i kontejnere za otpad.

Posude za komunalni otpad s javnih površina (kontejneri, košare i slično) nabavlja Općina ili Davatelj usluge, a posude za odvoz otpada iz obiteljskih i stambenih zgrada nabavljaju vlasnici, odnosno korisnici istih.

**Članak 146.\*\*\*\*\*\*\*\***

Korisnici usluge, posude za komunalni otpad, moraju držati na vlastitom zemljištu i održavati ih u čistom i urednom stanju, te samo u vremenu organiziranog odnošenja otpada, određenom odlukom Komunalnog d.o.o., posude iznositi na javnoprometnu površinu, iza \*\*\*\*21.00 (ili 22.00 ) sati, a nakon pražnjenja dužan je posudu skloniti s javne površine.

Ako mjesto na kojem se nalazi posuda za komunalni otpad nije u vlasništvu Korisnika usluge, isto mora biti ograđeno i mora se održavati u čistom i urednom stanju.

Suglasnost za smještaj posuda za komunalni otpad (kontejnera i slično) na mjestu iz prethodnog stavka daje davatelj usluge uz prethodnu suglasnost općinskog načelnika.\*\*\*\*\*\*

Zabranjeno je postavljati posude za komunalni otpad (kontejnere i slično) na mjestu iz stavka 2. ovog članka bez suglasnosti iz prethodnog stavka.

Davatelj usluge dužan je prati posude za komunalni otpad (kontejnere) koje se nalaze na mjestu koje nije u vlasništvu Korisnika usluge, te vršiti dezinfekciju i dezinsekciju, najmanje dva puta godišnje, a po potrebi i češće.

**Članak 147.**

Posude za komunalni otpad postavljaju se tako da svojim položajem i smještajem što bolje ispune svrhu za koju se koriste.

Posude za otpad mogu se postavljati samo na onim mjestima na kojima se zbog toga neće stvarati nečistoća, ometati promet, te na onim mjestima na kojima se neće umanjiti estetski i izgled ulice ili okoline.

**Članak 148.**

Korisnici usluga odvoza komunalnog otpada dužni su pažljivo puniti posude za odlaganje komunalnog otpada tako da se otpad ne rasipa po njima ili oko njih.

**Članak 149.**

Svako onečišćenje prouzročeno odvozom komunalnog otpada dužan je otkloniti davatelj usluge odmah po onečišćenju..

Radnici koji iznose i odvoze komunalni otpad dužni su rukovati posudama za komunalni otpad tako da se komunalni otpad ne rasipa, da se ne diže prašina, te da se posude za otpad, kao ni dijelovi građevina ne oštećuju.

**Članak 150. \*\*\*\*\*\***

Posude za odlaganje komunalnog otpada moraju imati ispravne poklopce, koje su Korisnici usluge nakon odlaganja, odnosno radnici koji skupljaju i odvoze komunalni otpad nakon istovara, dužni zatvoriti, a posudu vratiti na mjesto s kojeg su je uzeli.

U posude za odlaganje komunalnog otpada komunalni otpad odlaže se u zatvorenim vrećicama za otpad.

Posude za odlaganje komunalnog otpada nije dozvoljeno pretrpavati otpadom na način da se time otežava zatvaranje posude.

Zabranjeno je odlaganje otpada izvan posuda za otpad.

**Članak 151.**

Zabranjeno je prebiranje po otpadu i odnošenje otpada ili dijelova otpada iz posuda za otpad, na načinda se pri tom otpad rasipa oko posude za otpad i onečišćuje javna površina.

**Članak 152.**

U posude za odlaganje standardnog komunalnog otpada nije dozvoljeno odlagati krupni otpad, žeravicu, vrući pepeo, tekuće i polutekuće tvari, građevinski materijal ili građevinski otpad, leševe životinja, električne baterije, akumulatore, auto gume, granje, smeće iz vrta, otpad iz klaonica i mesnica, opasni i tehnolški otpad.

**Članak 153.**

Posude za otpad zabranjeno je oštećivati, po njima crtati i pisati (šarati), te ih premještati sa postavljenog mjesta.

**Članak 154.**

Nije dozvoljeno parkirati vozila na način da se onemogući pristup specijalnom vozilu za

odvoz otpada ili na drugi način onemogući odvoz otpada.

**Članak 155. \*\*\*\*\***

Kartonski-ambalažni otpad posebno preuzima davatelj usluge od svake trgovine ili poslovnog objekta koji ga stvara, na određenoj lokaciji u točno određenom vremenu, prema uputama davatelja usluge.

Kartonski-ambalažni otpad ne smije se odlagati na javnoj površini ili pored posuda za otpad.

Zabranjeno je odlaganje komunalnog otpada u posude ili kontejnere koji su u tuđem vlasništvu.

**Članak 156.**

U svezi prikupljanja i odvoza komunalnog otpada Korisnici usluge dužni su provoditi naputke davatelja usluge.

**Članak 157.**

Na području Općine zabranjeno je komunalni otpad zakopavati, spaljivati, skladištiti ili odlagati na mjestu koje nije određeno za tu namjenu.

.

**Članak 158.**

Krupni otpad iz domaćinstva, poslovnih prostora i slično, odvozi se na poziv Korisnika usluge, u terminima koje određuje davatelj usluge.

Krupni otpad koji se odvozi na poziv Korisnika usluge vrši se uz naknadu.

**Članak 159.**

Zabranjeno je odlaganje krupnog otpada (bijela tehnika, dijelovi namještaja, građevinski otpad, madraci i sl.) pored posuda za kućni otpad.

Odlaganje krupnog otpada pored posuda za kućni otpad moguće je u dane kad je od strane davatelja usluge organizirano odvoženje krupnog otpada.

Zabranjeno je odlagati krupni otpad na nogostupe i druge javne površine, kao i površine koje neposredno graniče s javnim površinama.

**Članak 160.**

Davatelj usluge dužan je osigurati zakonom predviđene uvjete za odlaganje krupnog otpada.

**Članak 161.**

Svako izvanredno onečišćenje javne površine mora se očistiti od strane davatelja komunalne usluge u što kraćem roku.

Troškovnik izvanrednog čišćenja donosi davatelj usluge, a suglasnost na isti daje Općina.

**Članak 162. \*\*\*\***

Trgovačka društva, ustanove i druge pravne i fizičke osobe, kao proizvođači tehnološkog otpada, dužni su isti sakupljati i odlagati prema vrsti, u posebne posude, na prikladnim mjestima i unutar svog prostora, objekata ili zemljišta, odnosno postupiti sukladno posebnim zakonskim propisima.

**Članak 163.**

Sakupljanje i odvoz komunalnog otpada davatelj usluge obavlja specijalnim vozilom koje omogućava higijenski utovar, prijevoz i istovar otpada, bez podizanja prašine i onečišćivanja javnih površina.

**Članak 164. – bitno za Komunalno**

Korisnici usluge odvoza otpada dužni su neposredno prije useljenja u stambeni objekt, odnosno prije početka obavljanja djelatnosti, pismeno obavijestiti davatelj usluge o svim potrebitim podacima radi uvođenja u evidenciju.

U evidenciji davatelj uslug Korisnik usluge odvoza komunalnog otpada je vlasnik stambenog, odnosno poslovnog prostora, a korisnik stambenog, odnosno poslovnog prostora samo ako je vlasnik obvezu plaćanja prenio na njega.

**Članak 165.**

Ako se promjeni Korisnik usluge ili ako se promjeni namjena prostora ili djelatnosti, odnosno ako dođe do proširenja i izmjene djelatnosti ili se promjene okolnosti koje znatno utječu na opseg usluge, Korisnik usluge dužan je u roku 15 dana od dana nastale promjene o tome obavijestiti davatelj usluge. Ako se promjena ne prijavi, obveza plaćanja pada na teret Korisnika usluge koji je zadnji upisan u evidenciji davatelja usluge.

Kad nastupe okolnosti iz stavka 1. ovoga članka, Korisnik usluge prilaže pisane dokaze (ugovor o kupoprodaji, zakupu ili drugo, dokaze koje izdaju nadležna tijela, potvrdu o prebivalištu ili boravištu, izvod iz knjige umrlih, izvod iz sudskog registra ili drugo).

**Članak 166.**

Korisnik usluge može privremeno odjaviti korištenje usluge, uz prethodno podmirenje dospjelih obveza, ako se prethodno zapisnički ustanovi da Korisnik usluge stambeni ili poslovni prostor neće koristiti duže od tri mjeseca u kontinuitetu. Takvi se prostori posebno evidentiraju, a međusobna prava i obveze miruju do ponovnog stavljanja prostora u funkciju.

Zapisnik o privremenoj odjavi korištenja usluge potpisuju ovlaštena osoba davatelja usluge i Korisnik usluge. Za sve prostore koji su stavljeni u stanje mirovanja, provodi se redovna kontrola. Kontrolu vrši davatelj usluge. Ukoliko se utvrdi da se prostor koristio u razdoblju u kojem je bio u stanju mirovanja, uslugaće se obračunati od dana kada je utvrđeno da se prostor ponovno koristi.

**Članak 167. \*\*\*\*\***

Na području Općine davatelj usluge uz suglasnost Općine formira zelene otoke (eko-otoke).

Zeleni otoci su mjesta na javnim površinama na kojima su smješteni spremnici za odvojeno prikupljanje reciklabilnog komunalnog otpada (otpadna plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju (npr. otpadni tekstil, otpadno drvo i sl.)

Na zelenim otocima postavljaju se međusobno odvojeni spremnici za odlaganje PET ambalaže (plastične ambalaže), papira i stakla, a spremnici za baterije postavljaju se na za to posebno određenim mjestima.

Spremnici za selektivno prikupljanje otpada koriste se sukladno njihovoj namjeni.

**Članak 168. \*\*\*\*\*\***

Korisnici usluga dužni su odvojeno prikupljati reciklabilni komunalni otpad (staklenu ambalažu, PET ambalažu, papir, baterije) te ih odlagati u odgovarajuće spremnike.

**Članak 169. \*\*\*\***

Reciklažno dvorište predstavlja fiksno mjesto namijenjeno izdvojenom odlaganju raznih vrsta otpadnih tvari koje nastaju u domaćinstvu, a formira se u prostoru prihvata otpada od strane davatelja usluge**.**

**Članak 170.**

U reciklažnim dvorištima odlaže se:

* papir svih vrsta,
* otpadno staklo,
* otpadno željezo i druge vrste metala (MET ambalaža),
* otpadne baterije i akumulatori,
* stari lijekovi,
* otpadna ulja,
* biološki razgradivi otpad,
* otpadna plastika (PET tvrdi , PET ambalaža)
* auto gume,
* stiropor,
* elektronika i elektronički otpad,
* ostali krupni otpad (dijelovi namještaja, madraci i slično).

**Članak 171.**

Davatelj usluge ima isključivo pravo raspolaganja s otpadom odloženim u spremnike i reciklažnadvorišta, te s istim postupati na način određene zakonu.

Davatelj usluge dužan je redovito prazniti kontejnere – spremnike na zelenim otocima i u reciklažnim dvorištima, te s prikupljenim uporabnim otpadom postupati u skladu sa zakonom.

Oštećene spremnike na zelenim otocima davatelj usluge u obvezi je zamijeniti novima u što kraćem roku.

**Članak 172.**

Zabranjeno je bacanje i ukapanje otpadnih životinjskih leševa na javne i druge površine.

Uklanjanje otpadnih životinjskih leševa vrši veterinarsko-higijeničarska služba na poziv komunalnog redara.

Ukoliko komunalni redar odnosno ili drugo nadležno tijelo dođe do informacija o pravnoj ili fizičkoj osobi koja je bacila ili ukapala životinjski otpad na nedopušten način trošak veterinarsko-higijeničarske službe snosi navedena pravna ili fizička osoba.

Kod odlaganja stajskog gnjoja u naselju, u blizini stambenih kuća, javnih i javnoprometnih površina isti se mora odmah pokriti zemljom, slamom ili drugim odgovarajućim materijalom, te ukolniti da ne bude vidljiv sa javnih odnosno javno-prometnih površina.

Zabranjeno je vlasniku ili korisniku, nekretnine odlagati komunalni otpad ili to dozvoliti trećoj osobi, u blizini ili neposredno uz nekretninu, ukoliko je mjesto odlaganja vidljivo sa javne odnosno javnoprometne površine, a protivno ovoj Odluci.

Vlasniku ili korisniku koji odlaže otpad na svojoj nekretnini, ili nekretnini koju koristi ili dozvoljava odlaganje trećoj osobi, komunalni redar će narediti da taj otpad o svom trošku i odgovornosti odloži na propisani način.

Ukoliko vlasnik ili korisnik nekretnine ne postupi po nalogu komunalnog redara otpad će biti uklonjen od strane treće osobe o trošku i na odgovornost vlasnika.

**VI. UKLANJANJE SNIJEGA I LEDA**

**Članak 173. \*\*\*\*\*\***

U slučaju pojave snijega i leda, vlasnici i korisnici stambenih objekata, zgrada i poslovnih prostora dužni su očistiti dio pješačkog prolaza u širini zgrade ili poslovnog prostora od snijega i leda, na način da se tako osigura siguran i nesmetan prolaz pješaka.

Snijeg i led se obvezno uklanjaju s javnoprometnih površina i krovova zgrada uz javno prometne površine.

Snijeg se s javnoprometnih površina uklanja kad napada do visine od 5 cm, a ako pada neprekidno, mora se uklanjati više puta tijekom dana.

Snijeg i led sa krovova zgrada se uklanja kad postoji opasnost odronjavanja i ugrožavanja sigurnosti prolaznika.

Led se s javnoprometnih površina uklanja čim nastane.

**Članak 174.**

Snijega i leda s javnoprometnih površina (osim državnih i županijskih cesta) na području Općine dužno je ukloniti Komunalno Trpanj d.o.o. u čijoj su nadležnosti poslovi čišćenja javnih površina**.**

Snijeg i leda s državnih i županijskih cesta na području Općine dužne su ukloniti Županijske ceste Dubrovačko-neretvanske županije.

**Članak 175.**

Snijeg i led s autobuskih stajalista, javnih parkirališta, športskih objekata i sličnih prostora dužna je ukloniti fizička ili pravna osobe koja upravlja tim površinama, odnosno koja obavlja poslovnu djelatnost.

**Članak 176.**

Snijeg i led s nogostupa ispred stambenih objekata, zgrada, poslovnih prostora ili neizgrađenog građevinskog zemljišta, dužan je ukloniti njihov vlasnik, odnosno korisnik i to u cijeloj dužini čestice zemljišta bez obzira koji je dio te čestice izgrađen.

Snijeg i led s nogostupa uz kioske i pokretne naprave dužan je ukloniti vlasnik, odnosno korisnik kioska ili pokretne naprave.

Snijeg i led s nogostupa uz otvorene terase i s otvorenih terasa ugostiteljskih objekata dužan je ukloniti vlasnik, odnosno korisnik ugostiteljskog objekta.

Uklanjanje snijega i leda s nogostupa mora se obavljati na način da se osigura siguran i nesmetan prolaz pješaka, u širini od najmanje 1,0 metar, osim ako nogostup nije uži.

Nije dozvoljeno čišćenje nogostupa, tako da se snijeg i led odlažu na očišćeni kolnik i slivnike kanalizacije.

**Članak 177.**

Ako osobe iz članka 174., 175. i 176. ove Odluke ne uklone snijeg i led, komunalni redar ostaviti će im obavijest da u roku od 12 sati uklone snijeg i led.

Ako osobe iz stavka 1. ovoga članka ne postupe po obavijesti komunalnog redara, Općina će ukloniti snijeg i led putem treće osobe na odgovornost i o trošku osoba iz stavka 1. ovoga članka.

**Članak 178.**

Osobe iz članka 174., 175. i 176. ove Odluke odgovaraju za štetu nastalu zbog ne čišćenja snijega i leda osobi koja je zbog toga pretrpjela štetu.

**Članak 179.**

Javnoprometne površine mogu se, radi sprečavanja nastanka leda i sprečavanja klizanja, posipati solju ili drugim odgovarajućim materijalom.

Osoba koja obavlja uklanjanje snijega i leda s javnoprometne površine dužna je osigurati da se sol ili drugi odgovarajući materijal kojim je posipana javnoprometna površina, ukloni u roku od 1 (jednog) dana od dana otapanja snijega i leda.

**Članak 180.**

Vlasnici ili korisnici zgrada uz javnoprometnu površinu, koji su kosinom krova okrenuti prema javnoj prometnoj površini, dužni su osigurati uklanjanje snijega i leda s takvog krova.

U slučaju da nisu u mogućnosti osigurati uklanjanje snijega i leda s takvog krova, obvezni su na svakom kraju građevine postaviti zapreku s vidljivim i čitkim znakom upozorenja na prijeteću opasnost.

**VII. UKLANJANJE PROTUPRAVNO POSTAVLJENIH PREDMETA**

**Članak 181.**

Predmeti, naprave i objekti postavljeni na javne površine i objekte, te na površine i objekte u vlasništvu drugih osoba suprotno odredbama ove Odluke, smatraju se protupravno postavljenim napravama i objektima i moraju se odmah ukloniti.

**Članak 182.**

Vlasniku, odnosno korisniku protupravno postavljenog predmeta, naprave i objekta komunalni redar naredit će rješenjem njegovo uklanjanje.

Ako vlasnik, odnosno korisnik protupravno postavljenog predmeta, naprave i objekta ne postupi po rješenju komunalnog redara iz prethodnog stavka, izvršenje rješenja provest će se putem treće osobe na odgovornost i trošak vlasnika, odnosno korisnika protupravno postavljenog predmeta.

**Članak 183.**

U slučaju potrebe hitnog oslobađanja javne površine od protupravno postavljenog ili ostavljenog predmeta, naprave i objekta, radi osiguranja javnog reda i sigurnosti, te otklanjanja neposredne opasnosti za život i zdravlje ljudi ili imovinu veće vrijednosti, komunalno redarstvo može uz pomoć odgovarajućih službi, takve predmete, naprave i objekte odmah ukloniti s javne površine, te rješenjem obvezati vlasnika, odnosno korisnika da u roku od 30 dana od dana dostavljanja rješenja preuzme predmet, napravui objekta uz prethodno plaćanje troškova postupka, prijevoza, čuvanja i svih drugih troškova proisteklih radi uklanjanja protupravno postavljenog predmeta.

**Članak 184.**

Ukoliko je vlasnik ili korisnik protupravno postavljenog predmeta, naprave i objekta nepoznat, nalog za uklanjanje oglasit ćese na oglasnoj ploči Općine, u skladu s odredbama Zakona o općem upravnom postupku.

Uklonjeni predmet, napravu ili objekt vlasnik ili korisnik će preuzeti po namirenju troškova čuvanja, prijevoza i svih drugih troškova proisteklih radi uklanjanja protupravno postavljenog predmeta.

**Članak 185.**

Ako obaviješteni vlasnik ili korisnik ne preuzme uklonjen predmet, napravu ili objekt, ili ako vlasnik ili korisnik nije poznat ili ga nije bilo moguće obavijestiti u dva pokušaja, s uklonjenim predmetom, napravom ili objektom postupit će se po propisima koji uređuju postupanje s napuštenim stvarima.

**Članak 186.**

Ako predmet, naprava ili objekt koji je postavljen na javnu površinu temeljem odobrenja Nadležnog tijela ima nedostatke ili oštećenja ili nije postavljen sukladno odobrenju, komunalni redar naložit će vlasniku odnosno korisniku, uklanjanje nedostataka ili oštećenja, odnosno njegovo postavljanje sukladno odobrenju.

Ako vlasnik ili korisnik predmeta, naprave ili objekta u ostavljenom roku ne ukloni nedostatke ili oštećenja ili ne postavi predmet, napravu ili objekt sukladno odobrenju, komunalni redar naredit će njegovo uklanjanje s javne površine, o trošku vlasnika odnosno korisnika.

**Članak 187.**

Kad je za postavljanje predmeta, naprava ili objekata na javnu površinu propisana ili ugovorena obveza plaćanja poreza i drugih naknada u korist Općine, a njihov vlasnik ili korisnik kao obveznik uplate poreza i naknada ne podmiri svoju obvezu u roku od 30 (trideset) dana od dana dospijeća, komunalni redar će narediti rješenjem uklanjanje postavljenog predmeta, naprave ili objekte s javne površine, po isteku roka od 8 (osam) dana od izrečene pisane opomene.

Ako vlasnik ili korisnik predmeta, naprave ili objekta ne postupi po rješenju komunalnog redara iz prethodnog stavka, izvršenje rješenja provest će se putem treće osobe na odgovornost i o trošku vlasnika, odnosno korisnika predmeta, naprava ili objekata.

**Članak 188.**

Korisniku javne površine koji u roku važenja odobrenja ili ugovora za korištenje javne površine, dva puta povrijedi odredbe ove Odluke, uskratit će se daljnje korištenje javne površine, na način da će mu se ukinuti odobrenje za korištenje javne površine, odnosno raskinuti ugovor o korištenju javne površine, te će mu se narediti uklanjanje svih predmeta, naprava i objekata koji se nalaze na javnoj površini.

**Članak 189.**

Povrede odredbi ove Odluke od strane korisnika javne površine dokazuju se zapisnicima komunalnog redarstva.

**Članak 190.**

Komunalni redar naredit će vlasniku ili korisniku vozila koje se ne koristi u prometu (zbog dotrajalosti, oštećeno u sudaru, neregistrirano, neispravno i slično), kao i vlasniku kamperskog vozila, lake teretne prikolice i drugih priključnih vozila, plovnog objekta i olupine plovnog objekta, koji se nalaze na javnoj površini da u roku od tri dana ukloni vozilo s javne površine.

Ako komunalni redar ne utvrdi tko je vlasnik ili korisnik vozila iz stavka 1. ovoga članka, ostavit će na vozilu obavijest vlasniku ili korisniku da ga ukloni s javne površine u roku od tri dana.

Ako vlasnik ili korisnik vozila ne postupi po nalogu komunalnog redara, vozilo će biti uklonjeno putem treće osobe, a na odgovornost i o trošaku vlasnika odnosno korisnika vozila.

Prisilno uklonjeno vozilo odvozi se na odgovarajuće odlagalište, o čemu je komunalni redar, ako je to moguće, dužan obavijestiti vlasnika ili korisnika. Ako vlasnik ili korisnik vozila ne preuzme vozilo u roku od 8 (osam) dana od dana primitka obavijesti i ne podmiri troškove uklanjanja i čuvanja (skladištenja) vozila, vozilo će biti prodano na javnoj dražbi.

Iznimno od stavka 4. ovoga članka, neispravno vozilo koje vlasnik ili korisnik ne ukloni s javne površine, a u takvom je stanju da nije za popravak, bit će na vlasnikov ili korisnikov trošak odmah odvezeno na reciklažu.

**Članak 191.**

Komunalni redar naložit će uklanjanje i premještanje vozila iz članka 190. Ove Odluke kao i njihovih dijelova ostavljenih na javnoj zelenoj površini preko fizičke osobe obrtnika ili pravne osobe kojoj je Općina povjerila obavljanje tih poslova, a na odgovornost i o trošku vlasnika odnosno korisnika .

Komunalni redar naložit će uklanjanje i premještanje vozila bez registarskih pločica parkiranog na javnoj površini preko pravne osobe ili fizičke osobe obrtnika kojem je Općina povjerila obavljanje tih poslova, a na odgovornost i trošak vlasnika odnosno korisnika vozila.

Komunalni redar naložit će uklanjanje i premještanje vozila koje onemogućuje pristup vozilu za prikupaljanje otpada do mjesta na kojem se nalaze posude za otpad, preko pravne osobe ili fizičke osobe obrtnika kojem je Općina povjerila obavljanje tih poslova, a na odgovornost i o trošku vlasnika odnosno korisnika.

**Članak 192.**

Reklame koje su postavljene bez odobrenja, odnosno suprotno odobrenju, ili po odobrenju kojem je istekao rok, odmah će se ukloniti.

Reklame će se ukloniti posredstvom komunalnog redara ili putem treće osobe, a o trošku vlasnika.

**Članak 193. \*\*\*\*\***

U postupku uklanjanja protupravno postavljenih predmeta, naprava i objekata na javnoj površini, pored stvarnih troškova premještanja i čuvanja, može se naplatiti i paušalni iznos troškova i to:

− 200,00 kuna za premještanje,

− 50,00 kuna dnevno po m² površine za skladištenje.

**VIII. MJERE ZA PROVOĐENJE KOMUNALNOG REDA**

**Članak 194.**

Nadzor nad provedbom komunalnog reda propisanog ovom Odlukom obavlja komunalni redar.

Pri obavljanju poslova i zadataka komunalni redar moraju imati službenu odoru, iskaznicu i posebne oznake na odori.

Oblik, sadržaj i način izdavanja iskaznica, izgled odore i oznake na njoj, utvrđuje načelnik.

**Članak 195.**

Pravna osoba, fizička osoba obrtnik i fizička osoba, dužne su komunalnom redaru u provedbi njegovih ovlasti omogućiti nesmetano obavljanje nadzora i pristup do mjesta postupanja (prostorija, objekata, zemljišta, naprava i uređaja), dati osobne podatke i pružiti druge potrebne obavijesti o predmetima uredovanja.

U cilju uspostavljanja komunalnog reda i zaštite imovine Općine komunalni redar može poduzimati odgovarajuće mjere u zajedništvu s nadležnim državnim i drugim tijelima, odnosno zaštitarskim tvrtkama.

Komunalni redar u provedbi nadzora može zatražiti pomoć nadležne policijske uprave.

**Članak 196. \*\*\*\*\***

U obavljanju nadzora komunalni redar ovlašten je fizičkim osobama, fizičkim osobama obrtnicima i osobama koje obavljaju drugu samostalnu djelatnost, te pravnim osobama:

* rješenjem narediti mjere i radnje u svrhu održavanja komunalnog reda;
* rješenjem narediti uklanjanje protupravno postavljenih predmeta, naprava,objekata, uređaja, reklama i drugo;
* narediti uklanjanje nedostataka na postavljenoj opremi;
* rješenjem zabraniti obavljanje radova;
* rješenjemzabraniti uporabu komunalnih objekata, uređaja i naprava, ukoliko postoje nedostaci, sve dok se oni ne uklone;
* rješenjem narediti vraćanje javne površine ili objekta u prvobitno stanje;
* naplatiti novčanu kaznu na mjestu počinjenja prekršaja;
* izdati obavezni prekršajni nalog i izreći novčanu kaznu;
* podnijeti optužni prijedlog radi pokretanja prekršajnog postupka.

Protiv rješenja komunalnog redara može se izjaviti žalba općinskom načelniku ili Jedisntvenom upravnom odjelu Općine nadležnom za poslove komunalnog gospodarstva, u roku od 15 (petnaest) dana od dana primitka rješenja.

Žalba uložena nadležnom tijelu iz prethodnog stavka ne odgađa izvršenje rješenja.

Ako pravne osobe, fizičke osobe obrtnici, osobe koje obavljaju drugu samostalnu djelatnost i fizičke osobe, ne postupe po rješenju komunalnog redara, izvršenje rješenja provest će se putem treće osobe na njihovu odgovornost i trošak.

**Članak 197.**

Za prekršaje propisane ovom Odlukom komunalni redar može od počinitelja prekršaja naplatiti novčanu kaznu na mjestu počinjenja prekršaja u visini polovice propisanog minimuma novčane kazne, ako je prekršaj utvrdio obavljanjem nadzora u okviru svoje nadležnosti, neposrednim opažanjem, uporabom tehničkih uređaja, te pregledom vjerodostojne dokumentacije.

Smatrat će se da je novčana kazna iz stavka 1. ovog članka naplaćena na mjestu počinjenja prekršaja ako počinitelj prekršaja nije u trenutku kada je zatečen na mjestu počinjenja prekršaja u mogućnosti platiti novčanu kaznu, a istu plati u roku od tri dana, te dokaz o izvršenoj uplati dostavi komunalnom redaru.

Smatrat će se da je novčana kazna iz stavka 1. ovog članka naplaćena na mjestu počinjenja prekršaja ako počinitelj prekršaja nije utvrđen u trenutku počinjenja prekršaja ili nije zatečen na mjestu počinjenja prekršaja, a novčanu kaznu plati u roku od tri dana od primitka obavijesti o prekršaju te dokaz o izvršenoj uplati dostavi komunalnom redarstvu.

Usmeno izrečenu novčanu kaznu prema uvjetima stavka 1. ovoga članka komunalni redar naplatiti će od počinitelja prekršaja, uz izdavanje potvrde o tome, a bez izdavanja obveznog prekršajnog naloga.

Ako počinitelj prekršaja, sukladno stavku 1., 2. i 3 ovoga članka, plati izrečenu novčanu kaznu, neće se voditi prekršajni postupak, izrečena novčana kazna se ne unosi u prekršajnu evidenciju, a počinitelj prekršaja se ne smatra osobom osuđenom za prekršaj.

**Članak 198. \*\*\*\*\*\***

Ako počinitelj prekršaja ne pristane platiti novčanu kaznu na mjestu počinjenja prekršaja, komunalni redar izdat će mu obvezni prekršajni nalog s uputom da novčanu kaznu mora platiti u roku od 8 (osam) dana od dana pravomoćnosti obaveznog prekršajnog naloga.

Obveznim prekršajnim nalogom osim novčane kazne može se izreći i paušalna svota troška izdavanja obaveznog prekršajnog naloga u iznosu do 200,00 kuna.

Novčana kazna smatrat će se u cjelini plaćenom ako počinitelj prekršaja,u roku iz stavka 1. ovog članka plati dvije trećine izrečene novčane kazne.

**Članak 199.**

Komunalno redar dužan je voditi evidenciju o počiniteljima prekršaja, te izrečenim novčanim kaznama, bilo da su iste naplaćene ili nenaplaćene.

**IX. KAZNENE ODREDBE**

**Članak 200. \*\*\*\*\***

Novčanom kaznom u iznosu od 5.000,00 do 10.000,00 kuna kaznit će se za prekršaj pravna osoba ako:

1. ne održavane i neuredne vanjske dijelove zgrade ne obnovi i ne održava tako da se obnovljeni dijelovi zgrade uklapaju u cjeloviti izgled zgrade (članak 4. stavak 2. Odluke);
2. postupi suprotno članku 4. stavak 3.i 4. Odluke);
3. odmah ne otkloni oštećenja vanjskih dijelova zgrade (pročelje ili pokrov postojeće

zgrade) zbog kojih postoji opasnost za život, zdravlje ili imovinu ljudi (članak 5.

stavak 1. Odluke),

1. postupi protivno članku 5. stavka 2. Odluke,
2. postupi protivno članku 7. stavak 3. Odluke,
3. postupi protivno članku 8. Odluke,
4. postupi protivno članku 9.stavak 1., 3. i 4. Odluke,
5. postupi protivno članku 10. Stavk 1., 2., 3. i 4. Odluke,
6. postupi protivno članku 11. Odluke,
7. postupi protivno članku 13.stavak 1., 2., 3. I 4. Odluke,
8. ne postavi na zgradu pločicu s kućnim brojem zgrade najkasnije do početka korištenja zgrade (članka 15. stavak 3. Odluke),
9. postupi protivno članku 16.stavak 1.,3., 4. i 6. ove Odluke,
10. postupi protivno članku 17. Odluke
11. postupi protivno članku 19. Odluke,
12. postupi protivno članku 21. stvku 2., 3. i 4. Ove Odluke,
13. postavlja plakate na mjestima koja ne služe za tu namjenu bez rješenja ili suprotno rješenju Nadležnog tijela (članak 22. stavak 5. Odluke),
14. postupi protivno članku 23.stavak 1.i 2.Odluke
15. postavi reklamu na javnu površinu bez odobrenja ili suprotno odobrenju nadležnog tijela (članak 28. stavak 2. i 3. Odluke),
16. baca reklamne i druge letke (iz zrakoplova, balona i slično) bez odobrenja ili suprotno odobrenju Nadležnog tijela(članak 28. stavak 4. Odluke),
17. postupa protivno članku 29.stavak 1. i 2. Odluke,
18. postavi reklame, reklamne natpise i panoe i druge slične naprave na javnu površinu bez odobrenja ili suprotno odobrenju općinskog načelnika (članak 31 Odluke),
19. reklamni pano koji nema istaknutu reklamnu poruku ne prekrije odgovarajućim materijalom bijele boje (članak 28. stavak 4. Odluke),
20. postupi protivno članku 30. Odluke,
21. priključi reklamu, reklamni natpis i reklamni pano na sustav javne rasvjete (članak 30. stavak 1. Odluke),
22. postupi protivno članku 31. Odluke,
23. postupi protivno članku 33. stavak 3. i 4. Odluke,
24. postupi protivno članku 38. Odluke,
25. postupi protivno članku 39. stavak 5. Odluke,
26. postupa protivno članku 41. Odluke,
27. postupi protivno članku 43. stavak 5. Odluke,
28. javni zahod ne održava u urednom i ispravnom stanju (članak 44. stavak 2. Odluke),
29. postupi protivno članku 45. stavak 3. Odluke,
30. postavlja javne telefonske govornice i poštanske sandučiće bez odobrenja ili suprotno odobrenju općinskog načelnika (članak 47. stavak 4. Odluke),
31. na objekte, javne površine i druge prostore postavlja spomenike, spomen ploče, skulpture i slične predmete, te postavljene uklanja, bez odobrenje ili suprotno odobrenju općinskog načelnika (članak 48. Odluke),
32. postupi protivno članku 50. stavak 1. i 2. Odluke,
33. autobusno, brodsko, autotaksi i druga stajališta, sanitarni uređaj i predprostor stajališta ne održava urednima, čistima i ispravnima (članak 51. stavak 1. Odluke),
34. autotaksi stajalište koristi protivno namjeni za koju je određeno (članak 52. stavak 2. Odluke),
35. postupi protivno članku 53. stavku 3. i 4. Odluke,
36. izlaže ili prodaje poljoprivredne, prehrambene i druge proizvod izvan prostora tržnica bez odobrenja ili suprotno odobrenju općinskog načelnika (članak 57. stavak 1.i 2.Odluke),
37. ne održava čistima i urednima groblja na području Općine (članak 60. stavak 1. Odluke),
38. redovno i na vrijeme ne zatraži čišćenje septičke jame kako ne bi došlo do prelijevanja,a time i onečišćenja okoline (članak 62. stavak 1. Odluke),
39. izlijeva fekalije u more i druge vodotoke, odnosno van za to određenih mjesta (članak 62. stavak 7. Odluke),
40. postupi protivno članku 64. stavak 2. Odluke,
41. postupi protivno članku 65. Odluke,
42. unutar građevinskog područja Općine drži životinje: kopitare, papkare i perad(članak 66. stavak 1. Odluke),
43. izvan građevinskog područja Općine drži životinje iz članka 66. stavak 1. Odluke, a njihovo držanje ne ispunjava higijensko-sanitarne, tehničke i druge propisane uvjete i ako su ta područja udaljena manje od 50 metara od najbliže javne prometnice i 100 metara od najbližeg stambenog objekta (članka 66. stavak 3. Odluke),
44. uništava, oštećuje ili onečišćuje javne površine, te objekte i uređaje koji su na njima ili su njihov sastavni dio (članak 68. stavak 3. Odluke),
45. postavlja košara za otpatke na stupove na kojima se nalaze prometni znakovi, stupove javne rasvjete, drveća i jarbole za isticanje zastava, te na drugim mjestima na kojima bi narušavali izgled naselja, zgrada ili bi ometale promet (članak 71. stavak 4. Odluke),
46. postupi protivno članku 73. stavku 1., 2. i 3. Odluke,
47. postupi protivno članku 74. Odluke,
48. postupi protivno članku 75. Odluke,
49. na javnoprometnim površinama ispred poslovnih prostora (radnji, prodavaonica, skladišta i slično) odlaže drvenu, kartonsku i drugu ambalažu, kao i druge neprimjerene predmete i materijal (članak 76. stavak 1.i 2. Odluke),
50. ispred zgrade i ograde, ili na zgradu i ogradu, odlaže uređaje i predmete koji mogu ozlijediti prolaznike ili im nanijeti neku štetu, te takve predmete i uređaje ostavljati na javnoprometnim površinama(članak 76. stavak 2. Odluke),
51. postupi protivno članku 77. stavak 2. Odluke,
52. baca otpad u more i na morsku obalu (članak 77. stavak 3. Odluke),
53. postupi protivno članku 78. stavak 2. Odluke,
54. kod pretvara ribe u luci koristi vozilo teže od 3.5 tone na dijelovima šetnice i pješačke zone koji su popločani prirodnim kamenom ili drugim pokrovom(članak 78. stavak 4. Odluke),
55. na plovnim objektima u luci loži vatru i peče roštilj, te time zadimljava javne površine, odnosno ispušta štetne imisije (dim, miris roštilja) od navedenih radnji u okoliš(članak 78. stavak 5. Odluke),
56. obavja radove na javnoprometnoj površini bez odobrenja nadležnog tijela, ogradi javnoprometnu površinu postavljanjem zapreka, pokretnih naprava, objekata i uređaja 0(članak 85. stavak 1.i 2. Odluke),
57. postupi protivno članku 85. stavak 3. Odluke,
58. postupi protivno članku 87. stavak 4. Odluke,
59. postupi protivno članku 88. Odluke,
60. postupi protivno članku 89.stavak 2. i 3. Odluke,
61. postupi protivno članku 92. Odluke,
62. postupi protivno članku 93. Odluke,
63. kao vlasnik, odnosno posjednik javne zelene površine istu ne održava i ne čisti (članak 94. stavak 3. Odluke),
64. postupi protivno članku 96. Odluke,
65. na javnim zelenim površinama obavlja bilo kakve radove ili prekopavanja bez odobrenja ili suprotno odobrenju nadležnog tijela (članak 98. Odluke),
66. redovito ne održava postavljene posude s ukrasnim biljem (članak 100. stavak 2. Odluke),
67. bez koncesije ili koncesijskog odobrenja na  pomorskom dobru postavljati pokretne naprave, kioske, reklame, vozila bez registarskih oznaka i izvoditi bilo kakve radove (članak 99.stavak 1. Odluke),
68. na bilo koji način onečišćuje ili odlaže otpad na pomorskom dobru (članak 100. Odluke),
69. postupi protivno članku 103. stavak 1., 2., 3. i 4. Odluke,
70. postupi protivno članku 107. Odluke,
71. postavlja pokretne naprave, kioske, montažne objekte i slično bez odobrenja ili suprotno odobrenju Nadležnog tijela(članak 109. stavak 3. Odluke),
72. kao vlasnik pokretne naprave, kioska, montažnog objekta i slično, iste ne drži u urednom i ispravnom stanju, te ako redovito ne čisti njihov okoliš (članak 109. stavak 5. Odluke),
73. postavljati na javnu površinu montažne objekte i druge naprave za potrebe javnih manifestacija bez odobrenju ili suprotno odobrenju Nadležnog tijela (članka 110. Odluke),
74. izlaganje i nuđenje robe na prodaju putem pokretnih prodavača, kao i pružanje marketinških i sličnih usluga bez odobrenja ili suprotno odobrenju nadležnog tijela.(članak 111. Odluke),
75. kao vlasnik ili korisnik poslovnog prostora javnu površinu koju koristi ne održava čistom i urednom (članak 113. stavak 1. Odluke),
76. postavljanje tende, suncobrana, montažnih nadstrešnica, stolova i stolica i sl. na javnu površinu bez odobrenja ili suprotno odobrenju tijela (članak 114. stavak 2., Odluke),
77. nakon isteka ugovora ili rješenja o korištenju javne površine, ne ukloni stolove, stolice i ostalu opremu s javne površine, te istu dovesti u prvobitno stanje.(članka 115. stavka 1.Odluke),
78. uređuje i oprema odobrenu javnu površinu, što podrazumijeva veće, složenije i obimnije zahvate u prostoru, bez posebnog odobrenja općinskog načelnika i nadležnog tijela (članak 116. Odluke),
79. privremeno postavlja montažne objekate, uređaje, pokretne naprave, opremu i slično, na javne površine, bez ili suprotno odobrenje nadležnog tijela (članak 117. stavak 3. Odluke
80. ako pravna ili fizička osoba, obrtnik, udruga i sl. koja je postavila montažne objekate, uređaje, pokretne naprave, opremu i slično iste ne ukloni najkasnije u roku od 3 dana od prestanka prigode (članak 117.stavka 5.Odluke),
81. kao vlasnik reklame na javnoj površini istu ne drži u urednom i ispravnom stanju (članak 118. stavak 4. Odluke),
82. na javnim površinama postavlja reklama bez odobrenja ili suprotno odobrenju nadležnog tijela (članak 120.stavka 5. Odluke),
83. na javnoprometne površine koje nisu određene za tu namjenu zaustavljati i parkirati vozila i autobusa koji prevoze turističko-izletničke grupe, radi ulaska i izlaska putnika, koristiti (članka 121.stavka 2.Odluke),
84. na javnim površinama ostavljati vozila koja se zbog dotrajalosti ne upotrebljavaju u prometu (oštećena u sudaru, neregistrirana, neispravna i slično), (članak 121.stavka 4.Odluke),
85. koristiti javnoprometne površine: trgove, šetnice, nogostupe, pješačke zone, staze, obalne putove i pristaništa, za zaustavljanje i kretanje vozila (članka 121.stavka 5.),
86. postavljanje objekata, uređaja ili naprava, te obavljanje bilo kakvih radova na javnim zelenim površinama, bez odobrenja ili suprotno odobrenju nadležnog tijela (članka 122.stavak 5.),
87. postupi protivno članku 123.stavka 4. i 5.Odluke,
88. postupi protivno članku 125..Odluke,
89. na javnim površinama obavljati bilo kakve radove bez odobrenja, odnosno suprotno odobrenju nadležnog tijela.(članak 126. stavak 1. Odluke),
90. postupi protivno članku 127. stavak 4.Odluke,
91. postupi protivno članku 131. Odluke,
92. postupi protivno članku 132. Odluke,
93. postupi protivno članku 133. Odluke,
94. nakon završetka radova s javne površine ne ukloni sav materijal, opremu i predmete te ne otkloni oštećenja na javnoj površini u propisanim rokovima te zauzetu javnu površinu ne vrati u prvobitno stanje (članak 135.stavak 1.Odluke),
95. odlaže zemlju od iskopa i otpadni građevinski materijal izvan odlagališta predviđenih za tu svrhu (članak 136. stavka 3. Odluke),
96. uz drveće na javnoj površini odlaže građevinski materijal, šut, glomazni i drugi otpad (članak 137. stavka 2. Odluke),
97. cijepa drva i izvodi slične radove na javnim površinama (članak 138. stavak 4.Odluke),
98. postupi protivno članku 138. stavak 2. i 5.Odluke),
99. postupi protivno članku 139. stavak 3. Odluke,
100. postupi protivno članku 142. 2. Odluke,
101. postupi protivno članku 146. Odluke,
102. postupi protivno članku 148. Odluke,
103. postupi protivno članku 150. Odluke,
104. postupi protivno članku 151. Odluke,
105. postupi protivno članku 152. Odluke,
106. Posude za otpad oštećuje, po njima crtati i pisati (šarati), te ih premještati sa postavljenog mjesta (članak 153.Odluke),
107. parkira vozila na način da onemogući pristup specijalnom vozilu za odvoz otpada ili na drugi način onemogući odvoz otpada (članak 154.Odluke),
108. kartonski-ambalažni otpad odlaže na javnoj površini ili pored posuda za otpad (članku 155.stavak 2. Odluke,
109. odlaže komunalni otpada u posude ili kontejnere koji su u tuđem vlasništvu (članak 155.stavak 3.Odluke),
110. zakopava i spaljuje komunalni otpad (članak 157..Odluke),
111. postupi protivno članku 159. Odluke,
112. postupi suprotno članku 162. Odluke,
113. postupi suprotno članku 164. Odluke,
114. postupi suprotno članku 165. Odluke,
115. posude za selektivno prikupljanje otpada koristi sukladno njihovoj namjeni (članak 167.stavak 3.Odluke);
116. ne prikuplja odvojeno staklenu ambalažu, PET ambalažu, papir, baterije, te ih odlaže u odgovarajuće spremnike (članka 168.Odluke),
117. postupi suprotno članku 172.stavak 1.,4. i 5. Odluke),.
118. postupi protivno članku 173. Odluke,
119. ne ukloni snijeg i led s autobuskih stajalista, javnih parkirališta, športskih objekata i sličnih prostora (članak 175. Odluke),
120. kao Davatelj usluge redovito ne prazni kontejnere – spremnike na zelenim otocima i u reciklažnim dvorištima (članak 177. stavak 2. Odluke),te ako oštećene spremnike na zelenim otocima ne zamijeni novima u što kraćem roku (članak 177. stavak 3. Odluke),
121. ne osigura da se sol ili drugi odgovarajući materijal kojim je posipana javnoprometna površina, ukloni u roku od 1 (jednog) dana od dana otapanja snijega i leda (članak 179. stavak 2.Odluke),.
122. postupi protivno članku 180. Odluke,
123. ne ukloni protupravno postavljeni predmet, naprave i objekte (članak 182.stavak 2.Odluke),
124. ako predmet, naprava ili objekt koji je postavljen na javnu površinu temeljem odobrenja nadležnog tijela ima nedostatke ili oštećenja ili nije postavljen sukladno odobrenju (članak 186.stavak 1.Odluke),
125. postavi reklame bez odobrenja, odnosno suprotno odobrenju, ili po odobrenju kojem je istekao rok odobrenju (članak 192.Odluke),
126. komunalnom redaru u provedbi njegovih ovlasti onemogući nesmetano obavljanje nadzora i pristup do mjesta postupanja (prostorija, objekata, zemljišta, naprava i uređaja), ne da osobne podatke i ne pruži druge potrebne obavijesti o predmetima uredovanja (članak 195. stavak 1. Odluke),
127. ne postupi po nalogu komunalnog redara (članka 201.Odluke).

Novčanom kaznom u iznosu od 1.000,00 do 3.000,00 kn kaznit će se za prekršaje iz članka 200. stavka 1. ove Odluke odgovorna osoba u pravnoj osobi.

Novčanom kaznom u iznosu od 1.000,00 do 5.000,00 kn kaznit će se za prekršaje iz članka 200. stavka 1. ove Odluke fizička osoba obrtnik i osoba koja obavlja drugu samostalnu djelatnost, koja počini prekršaj u vezi obavljanja njezina obrta ili druge samostalne djelatnosti.

Novčanom kaznom u iznosu od 300,00 do 1.000,00 kn kaznit će se fizička osoba ako

počini prekršaj iz članka 200. stavka 1. ove Odluke.

**Članak 201.**

Komunalni redar u provedni nadzora nad provođenjem ove Odluke može izvršiti slijedeće radnje:

* izvršiti uvid u dokumentaciju;
* obaviti pregled;
* rješenjem narediti fizičkim i pravnim osobama radnje u svrhu održavanje komunalnog reda te snošenje troškova nastalih u postupku nadzora i utvrđenja kršenja odredaba ove Odluke uporabom tehničkih sredstava ili provođenjem potrebnih analiza i vještačenja, svakoj osobi koja počini bilo koji prekršaj iz ove Odluke o komunalnom redu;
* predložiti izdavanje prekršajnog naloga;
* izricati mandatne kazne;
* naplatiti novčanu kaznu na mjestu počinjenja prekršaja od počinitelja;
* ući na građevnu česticu, osnosno pripadajuće zemljište zgrade ili druge građevine, gradilište i druga zemljišta bez obzira na njihovu namjenu, te ih pregledati;
* utvrditi identitet osoba i od njih uzimati izjave;
* prikupljati dokaze te obavljati i druge zakonom i ovom Odlukom određene radnje u svrhu provedbe nadzora;

Novčana kazna može se od počinitelja prekršaja naplatiti na mjestu počinjenja

prekršaja u visini polovice propisanog minimuma ili polovice točno određenog iznosa novčane kazne.

Smatra se da je novčana kazna naplaćena na mjestu počinjenja prekršaja ako počinitelj prekršaja nije u trenutku kada je zatečen na mjestu počinjenja prekršaja u mogućnosti platiti novčanu kaznu, a istu plati u roku od tri dana te dokaz o izvršenoj uplati dostavi tijelu koje je utvrdilo prekršaj.

Svaka osoba kojoj je naloženo određeno postupanje od strane komunalnog redara obvezna je postupiti po izdatom nalogu ili rješenju komunalnog redara.

**Članak 202. \*\*\*\*\***

Troškovi izdavanja obveznog prekršajnog naloga iznose 100,00 kn.

Protiv obveznog prekršajnog naloga okrivljenik ima pravo prigovora nadležnom prekršajnom sudu u roku od 8 dana od primitka naloga.

Prigovor se podnosi putem komunalnog redarstva u dva primjerka.

Komunalni redar zaprimljeni prigovor protiv prekršajnog naloga zajedno sa spisom predmeta bez odgode dostavlja mjesno nadležnom prekršajnom sudu koji protiv počinitelja prekršaja vodi postupak.

Pravodoban i od ovlaštene osobe podnesen prigovor zadržava izvršenje prekršajnog naloga.

**Članak 203.**

Komunalni redar podnosi izviješće o radu Općinskom načelniku na kraju svake kalendarske godine, a po potrebi i češće.

**X. PRIJELAZNE I ZAVRŠNE ODREDBE**

**Članak 204.**

Općinski načelnik po potrebi donosi pojedinačne akte radi provedbe odredaba ove Odluke.

**Članak 205.**

Za predmete, naprave i objekti postavljene na javne površine, te na površine i objekte u vlasništvu drugih osoba bez odobrenja nadležnog tijela, a prije stupanja na snagu ove Odluke, potrebno je ishoditi odobrenje, u protivnom isti će biti uklonjeni.

**Članak 206.**

Na dan stupanja na snagu ove Odluke prestaje važiti Odluka o komunalnom redu (Službeni glasnik Dubrovačko-neretvanske županije broj 4/1997).

**Članak 207.**

Postupci započeti do stupanja na snagu ove Odluke nastavit će se i dovršiti po odredbama ove Odluke o komunalnom redu.

**Članak 208.**

Ova Odluka stupa na snagu osmog dana od dana objave u Službenom glasniku Dubrovačko-neretvanske županije.

KLASA:363-02/17-01/01

URBROJ:2117/07-05/01-17-1

Trpanj, 28. studeni 2017.godine Predsjednik Općinskog vijeća

Josip Nesanović, v.r.